**II. Felhívásspecifikus kiválasztási kritériumok**

Kizárólag az általános kiválasztási kritériumokat kiegészítő, felhívásspecifikus kiválasztási kritériumok kerülnek felsorolásra.

# TOP\_Plusz-3.1.1-21 Megyei foglalkoztatási-gazdaságfejlesztési együttműködések

1. **Felhívás célja, tartalma azonosítása:**

A felhívás célja, hogy a vármegyei önkormányzatok vezetésével, az egész megyére kiterjedően létrejövő és/vagy már működő foglalkoztatási-gazdaságfejlesztési együttműködések, partnerségek (paktumok) hozzájussanak azon forrásokhoz, melyek segítségével - kialakított stratégiájuk mentén - képzési és foglalkoztatási programjaikat megvalósíthatják és koordinálhatják a vármegye gazdaság- és foglalkoztatás fejlesztéseit. Ezen intézkedésével a Kormány támogatja a vármegyei szinten kialakult foglalkoztatási együttműködések, partnerségek azon tevékenységeit, melyek munkaerőpiacuk bővítéséhez, célcsoportjaik képzéséhez, elhelyezkedéséhez és a szereplők együttműködésének erősítéséhez szükségesek összhangban a vármegyei foglalkoztatási-gazdaságfejlesztési célokkal.

Jelen felhívás keretében kizárólag olyan támogatási kérelmek támogathatóak, amelyek megfelelnek a fenti célkitűzésnek.

Az Európai Unióban már évtizedek óta legjobb gyakorlatként számon tartott területi foglalkoztatási-gazdaságfejlesztési együttműködések (paktumok) a szubszidiaritás elve mentén, a lehető leghatékonyabb eredményeket biztosító helyi szinten létrejött többszereplős együttműködések, melyek elsődleges célja az adott térség gazdaságának fellendítése, foglalkoztatási szintjének és a lakosság életszínvonalának növelése. A területi kohézió, legtöbb magas szintű stratégiai dokumentumban deklarált célját egyrészt a munkaerő minőségének és foglalkoztathatóságának javításával, illetve munkaerőpiaci hátrányainak csökkentésével, másrészt a régiók fejlődési potenciálját biztosító munkaerő-minőség és tudás fejlesztésével kívánjuk megvalósítani.

A területi sajátosságokon alapuló fejlettségbeli különbségeket legtöbb esetben a helyi (gazdasági, önkormányzati és non-profit) szereplők összefogására építő, vagy azok bevonásával előkészített és végrehajtott komplex programokkal, a munkaerőpiaci részvételben és jövedelmekben megmutatkozó különbségeket a munkaerő foglalkoztathatóságának, minőségének, termelékenységének és versenyképességének javításával kívánjuk csökkenteni.

Az intézkedés közvetlen célja

* a helyi foglalkoztatás-szervezés támogatása a vármegyei foglalkoztatási-gazdaságfejlesztési együttműködéseken keresztül, építve az előző programozási időszakban a TOP forrásaiból finanszírozott együttműködések tapasztalataira, valamint
* a munkaerő kereslet és kínálat vármegyei szintű összehangolása, kiemelten az országos átlagnál alacsonyabb foglalkoztatási szinttel rendelkező, kevésbé fejlett régiókban és járásokban.

A foglalkoztatási együttműködések a térségi gazdaságot a munkaerő kereslet és kínálat összehangolásával, munkaerőpiaci szempontból releváns szereplők együttműködésével, foglalkoztatási-gazdaságfejlesztési programok koordinálásával és a vállalkozások munkaerő-igényének aktív munkaerőpiaci eszközökön keresztüli támogatásával fejlesztik.

A vármegyei szintű foglalkoztatási-gazdaságfejlesztési együttműködés a vármegye egészére kiterjedő célokkal és tevékenységekkel működik. Ugyanakkor ösztönzi, előkészíti, segíti a vármegyén belüli foglalkoztatási és gazdaságfejlesztési kezdeményezéseket és biztosítja a vármegyei szintű koordinációt, monitoring tevékenységet végez.

1. **Pályázók köre:**

Jelen Felhívásra támogatási kérelmet nyújthatnak be Főkedvezményezettként:

* Helyi önkormányzatok közül a vármegyei önkormányzatok (GFO 321).

Önállóan nem, kizárólag konzorciumi partnerként nyújthatnak be támogatási kérelmet az alábbi szervezetek:

* Vármegyei kormányhivatalok (GFO 312).
* Önkormányzati hivatal (költségvetési szerv) (GFO 325)
* Vállalkozás (GFO 11), amelyben az állam vagy önkormányzat - együttesen vagy külön, közvetve vagy közvetlenül - 100%-os tulajdoni részesedéssel rendelkezik
* Többségi vármegyei önkormányzati tulajdonú nonprofit gazdasági társaság (Nonprofit gazdasági társaság GFO 57)

1. **Földrajzi területi korlátozás:**

A kevésbé fejlett régiók településein.

1. **Támogatási összeg (az előterjesztés időpontjában hatályos ÉFK alapján):**

70,264 Mrd Ft

1. **Elbírálás módja:**

A projektekről kiemelt eljárás szabályai szerint születik döntés.

1. **Alkalmazott kiválasztási eljárásrend:**

TKR kiemelt.

A felhívásra beérkező támogatási kérelmek a Korm. rendelet alapján területi kiválasztási eljárásrend alapján kerülnek kiválasztásra.

1. **A felhívás a következő OP indikátorok teljesítéséhez járul hozzá:**

|  |  |
| --- | --- |
| **Indikátor megnevezése** | **Kódszám** |
| Programban résztvevő munkanélküliek száma | TPO05 |
| Programban résztvevő inaktív személyek száma | TPO06 |
| Munkaerőpiaci alkalmazkodást segítő támogatásban részesülők száma | TPO23 |
| Foglalkoztatást elősegítő szolgáltatásokban és tevékenységekben résztvevők száma | TPO24 |
| Program elhagyásának időpontjában foglalkoztatásban – beleértve az önfoglalkoztatást – álló résztvevők száma | TPR02 |

1. **Felhívásspecifikus nem hiánypótoltatható jogosultsági kritériumok:**
2. a támogatási kérelem konzorciumi együttműködésben valósul meg.
3. **Felhívásspecifikus hiánypótoltatható jogosultsági kritériumok:**
4. A támogatási kérelemben szereplő, az igényelt támogatásra vonatkozó táblázatok adatai egyezőek.
5. A fejlesztés megvalósításának időtartama a felhívásban megadott időintervallum maximumán belül van.
6. A csatolt mellékletek köre teljes és megfelel az előírt alaki-formai követelményeknek.
7. A belső arányokra vonatkozó előírásokat a támogatási kérelem betartotta.
8. **Felhívásspecifikus tartalmi kiválasztási kritériumok:**

| **Azonosító** | **Kritérium megnevezése** | **Tartalmi magyarázat** | **Értékelési módszertan** | **Minősítés**  **(Megfelelt/Nem felelt meg/Részben megfelelt/Nem releváns)** |
| --- | --- | --- | --- | --- |
|  | Szakmai indokoltság, megalapozottság | A tervezett fejlesztések megyei és helyi kezdeményezésre építenek, az adott térség munkaerőpiaci szereplőinek bevonásával valósulnak meg. | Összefoglaló megnevezéssel projekt megalapozó dokumentum (pl.: PET, megalapozó dokumentum, üzleti terv), valamint a projektdokumentáció alapján szükséges vizsgálni a kritériumnak való megfelelést.  Egyértelműen be kell mutatni a támogatási kérelem helyi megalapozottságát, indokoltságát valamint azt, hogy a támogatási kérelemben megfogalmazott célrendszer, intézkedések hogyan épülnek a vármegyei és helyi munkaerőpiaci és gazdasági sajátosságokra.  Be kell mutatni, hogy a támogatási kérelem kidolgozása során a helyi munkaerőpiaci szereplők bevonására hogyan került sor, véleményük, igényük hogyan jelenik meg a támogatási kérelemben. Bemutatandó továbbá, hogy mely szervezetek, testületek vagy személyek vettek részt a támogatási kérelem elkészítésében.  Nem felelt meg minősítés esetén a projekt elutasításra kerül. | Megfelelt  Nem felelt meg |
|  | Szakmai indokoltság, megalapozottság | A tervezett partnerség széleskörű társadalmi bázisra épít, a térség munkaerőpiacának szereplői jelen vannak benne. A tervezett partnerség összetétele heterogenitást mutat. | Összefoglaló megnevezéssel projekt megalapozó dokumentum (pl.: PET, megalapozó dokumentum, üzleti terv), valamint a projektdokumentáció alapján szükséges vizsgálni a kritériumnak való megfelelést.  Vizsgálni, kell a támogatást igénylők alapvető adatai mellett a támogatást igénylő szervezeteket, a támogatási kérelem megvalósításáért és működtetéséért felelős szervezeti egységet, ha lehetséges a felelős vezetőket. A támogatást igénylő mellett vizsgálni kell a konzorcium összetételét is.  Meg kell nézni a Foglalkoztatási-gazdaságfejlesztési együttműködés összetételét, feladatait és a szükséges erőforrások rendelkezésre állását. | Megfelelt  Nem felelt meg  Részben megfelelt |
|  | Szakmai indokoltság, megalapozottság | A megyei és a helyi beavatkozások programszerűen, integrált módon valósulnak meg, a megyében releváns valamennyi gazdasági ágazatára kiterjednek. | Összefoglaló megnevezéssel projekt megalapozó dokumentum (pl.: PET, megalapozó dokumentum, üzleti terv), valamint a projektdokumentáció alapján szükséges vizsgálni a kritériumnak való megfelelést.  Vizsgálni kell, hogy a tervezett tevékenységek megfelelnek-e a felhívásban előírt tevékenységeknek és műszaki-szakmai elvárásoknak. Valamennyi kötelező tevékenység be lett-e tervezve. Tevékenységek egysége egymással logikusan kacsolódik-e és egy programmá áll-e össze. Valemnnyi tevékenység hozzájárul a vármegye által megfoglalmzot foglakoztatási célokhoz, a 2 projektrész logikusan kapcsolódik-e. | Megfelelt  Nem felelt meg  Részben megfelelt |
|  | Szakmai indokoltság, megalapozottság | Az együttműködés tervezett beavatkozásai igazodnak a térség bemutatott foglalkoztatási helyzetéhez, a „Foglalkoztatási-gazdaságfejlesztési együttműködések” projektrész és „Munkaerőpiaci programokhoz, a célcsoport képzéséhez, foglalkoztatásához, foglalkoztatást elősegítő szolgáltatásához kapcsolódó projektrész” megvalósítása szinergiát mutat. | Összefoglaló megnevezéssel projekt megalapozó dokumentum (pl.: PET, megalapozó dokumentum, üzleti terv), valamint a projektdokumentáció alapján szükséges vizsgálni a kritériumnak való megfelelést.  Vizsgálni kell, hogy a Foglalkoztatási-gazdaságfejlesztési együttműködések projektrész ütemezését a Munkaerőpiaci programokhoz, a célcsoport képzéséhez, foglalkoztatásához, foglakoztatást elősegítő szolgáltatásához kapcsolódó projektrészhez igazodóan, annak ütemezésével összhangban tervezték meg. Tervezett tevékenységek a helyzetelemzésben bemutatott munkaerőpiaci helyzetre reagálnak-e, azokra valós válaszokat adnak. Különösen vizsgálni kell, hogy a foglalkoztatást elősegítő tevékenységek hogyan kapcsolódnak a munkaerőpiaci programokhoz, a bevont célcsoport hogyan jut el a szociális-egészségügyi szolgáltatásoktól a foglalkoztatáshoz. | Megfelelt  Nem felelt meg  Részben megfelelt |
|  | Szakmai indokoltság, megalapozottság | A támogatási kérelem épít a megyében működő paktumokra, bemutatja azok tapasztalatainak hasznosulását. | Összefoglaló megnevezéssel projekt megalapozó dokumentum (pl.: PET, megalapozó dokumentum, üzleti terv), valamint a projektdokumentáció alapján szükséges vizsgálni a kritériumnak való megfelelést.  Vizsgálni kell, hogy a támogatási kérelemben be lettek-e mutatva a vármegye területen korábban létrejött működő és már nem működő foglalkoztatási paktumok és tevékenységük. Azok működési tapasztalataira hogyan építkezik a támogatási kérelem. Különösen fontos megvizsgálni adott megyéhez kapcsolódó 2014-2020-as időszakban támogatott megyei és megyei jogú városi paktumokat.  Amennyiben az adott vármegye esetében TOP keretében támogatott paktum projekt(ek) zárása időben nem előzi meg a TOP Plusz keretében támogatott foglalkoztatási-gazdaságfejlesztési együttműködési projekt indulását akkor a lehatárolási elvek, a párhuzamosan futó projektek közötti szinergiák, a projektek egymásra épülésének bemutatását is meg kell nézni. | Megfelelt  Nem felelt meg  Részben megfelelt |
|  | Fenntarthatóság | A tervezett fejlesztés hozzájárul az adott térségben a népesség megtartásához, az életminőség javításához, a munkaképesség fenntartásához és segíti a letelepedni vágyókat az elhelyezkedésben. | Összefoglaló megnevezéssel projekt megalapozó dokumentum (pl.: PET, megalapozó dokumentum, üzleti terv), valamint a projektdokumentáció alapján szükséges vizsgálni a kritériumnak való megfelelést.  Vizsgálni, kell, hogy a támogatási kérelem milyen javaslatot, vagy vállalást tesz az esélyegyenlőség, fenntarthatóság érvényesítése terén, illetve milyen lépéseket tesz az adott térség népességének megtartása, életminőségének javítása, munkaképességének fenntartása valamint a mobilitás keretében letelepedni vágyók elhelyezkedésének támogatása érdekében. | Megfelelt  Nem felelt meg  Részben megfelelt |
|  | Fenntarthatóság | A tervezett projekt támogatni kívánja a területi szükségletek és igények alapján meghatározott 30 év feletti célcsoport munkaerőpiaci részvételét. | Összefoglaló megnevezéssel projekt megalapozó dokumentum (pl.: PET, megalapozó dokumentum, üzleti terv), valamint a projektdokumentáció alapján szükséges vizsgálni a kritériumnak való megfelelést.  A célcsoportok és az érintettek körének indoklását a helyzetfeltáró fejezetekre támaszkodva kell leírni. Ezen túlmenően meg kell adni a közvetlen és közvetett célcsoportok / az érintettek körének nagyságát (fő), és fontosabb olyan főbb társadalmi és gazdasági jellemzőit, amely alapján a célcsoport / érintett kör a támogatási kérelem szempontjából értelmezhetővé válik, valamint a fenti jellemzők figyelembevételével kialakított és megvalósítani tervezett bevonási és toborzási stratégiát, a tervezett szelekciós módszereket és kritériumokat is.  A célcsoport tekintetében szükséges részletesen bemutatni, hogy a célcsoportot vagy annak képviselőit milyen módon, milyen mélységben vonta be a tervezésbe. Ebben a fejezetben kell bemutatni, hogy a célcsoport bevonása és a projektben való támogatása során milyen szervezetekkel, érdekképviseleti szervekkel kíván együttműködni, az együttműködés formáját, gyakoriságát, módszerét is kifejtve | Megfelelt  Nem felelt meg  Részben megfelelt |
|  | Horizontális szempontok | Nemek közti esélyegyenlőség:  Gyermekgondozáshoz kapcsolódó ellátás, támogatás (pl. GYES, GYED) igénybevétele alatti kapcsolattartás. | Elvárás, hogy a kedvezményezett vállalja a gyermekgondozáshoz kapcsolódó ellátás, támogatás (pl. GYES, GYED) igénybevétele alatt keresőtevékenységet nem folytató – kizárólag az együttműködésre nyitott – munkatársakkal való szervezett, dokumentált – szakmai és munkaközösségi fókuszú – kapcsolattartást.  Az erre vonatkozó vállalást a megalapozó dokumentumban leírtak alapján szükséges vizsgálni.  Konzorciumi pályázás esetén minden konzorciumi tag esetében szükséges a kapcsolattartás vállalása.  Az együttműködésre nem nyitott munkatársak esetében a kapcsolattartás nem elvárás. | Megfelelt  Nem felelt meg  Nem releváns |
| **Előnyben részesítést biztosító szempontok** | | | | |
|  | Szinergia | A támogatási kérelem vállalja foglalkoztatás elősegítő tevékeységek megvalósítását és az együttműkődét a vármegye területén a TOP\_Plusz-3.1.2-21 Szociális célú városrehabilitáció (ESZA+) felhívás keretében támogatott projekt(ek)et megvalósító szervezetekkel. | Megfelelt: teljes körűen vállalja foglalkoztatás elősegítő tevékeységek megvalósítását és az együttműkődét a vármegye területén a TOP\_Plusz-3.1.2-21 Szociális célú városrehabilitáció (ESZA+) felhívás keretében támogatott projekt(ek)et megvalósító szervezetekkel.  Részben megfelelt: részben (nem az öszes tevékenységtípust és nem az összes projektettel) vállalja foglalkoztatás elősegítő tevékeységek megvalósítását és az együttműkődét a vármegye területén a TOP\_Plusz-3.1.2-21 Szociális célú városrehabilitáció (ESZA+) felhívás keretében támogatott projekt(ek)et megvalósító szervezetekkel.  Nem megfelelt: nem vállalja foglalkoztatás elősegítő tevékeységek megvalósítását és az együttműkődét a vármegye területén a TOP\_Plusz-3.1.2-21 Szociális célú városrehabilitáció (ESZA+) felhívás keretében támogatott projekt(ek)et megvalósító szervezetekkel.  Részben megfelelt minősítés esetén a szakmai értékelő támogatási feltételt szabhat az adott szempont legkésőbb 1. mérföldkőig teljesülésére | Megfelelt  Részben megfelelt  Nem megfelelt |
|  | Integráltság | A fejlesztés több önállóan támogatható tevékenységre terjed ki az A. Foglalkoztatási-gazdaságfejlesztési együttműködések projektrész keretében. | Megfelelt: fejlesztés az A. projektrész keretében 4-5 önállóan támogatható tevékenységet tartalmaz.  Részben megfelelt: fejlesztés 2-3 önállóan támogatható tevékenységet tartalmaz.  Nem megfelelt: fejlesztés 1 önállóan támogatható tevékenységet tartalmaz.  Részben megfelelt minősítés esetén a szakmai értékelő támogatási feltételt szabhat az adott szempont legkésőbb 1. mérföldkőig teljesülésére | Megfelelt  Részben megfelelt  Nem megfelelt |
|  | Szakmai indokoltság | A „Foglalkoztatási-gazdaságfejlesztési együttműködések” projektrész és „Munkaerőpiaci programokhoz, a célcsoport képzéséhez, foglalkoztatásához, foglalkoztatást elősegítő szolgáltatásához kapcsolódó projektrész” aránya. | Megfelelt: „Munkaerőpiaci programokhoz, a célcsoport képzéséhez, foglalkoztatásához, foglalkoztatást elősegítő szolgáltatásához kapcsolódó projektrész” aránya 90% feleti.  Részben megfelelt: „Munkaerőpiaci programokhoz, a célcsoport képzéséhez, foglalkoztatásához, foglalkoztatást elősegítő szolgáltatásához kapcsolódó projektrész” aránya 80-90% közötti.  Nem megfelelt: „Munkaerőpiaci programokhoz, a célcsoport képzéséhez, foglalkoztatásához, foglalkoztatást elősegítő szolgáltatásához kapcsolódó projektrész” aránya nem éri el a 80%-ot.  Részben megfelelt minősítés esetén a szakmai értékelő támogatási feltételt szabhat az adott szempont legkésőbb 1. mérföldkőig teljesülésére | Megfelelt  Részben megfelelt  Nem megfelelt |
|  | Költséghatékonyság | Költséghatékonyság – A projekt „TPO05 – Programban résztvevő munkanélküliek száma” c. indikátor OP célérték teljesüléséhez való hozzájárulásának mértéke forrásarányos módon tervezett. | A projekt „TPO05 – Programban résztvevő munkanélküliek száma” c. indikátor OP célérték teljesüléséhez való hozzájárulásának mértéke forrásarányos módon tervezett. (Felhívás keret: 70,246 Mrd Ft / OP célérték a konstrukcióhoz kapcsolódóan: 35.320 fő = 1 780 000 Ft/fő)  Megfelelt: amennyiben a projektben a TPO05 indikátorra tett célérték vállalás esetében az 1 főre eső támogatási kérelem benyújtáskori igényelt támogatási összeg 1.480.000 forint alatti.  Részben megfelelt: amennyiben a projektben a TP05 indikátorra tett célérték vállalás esetében az 1 főre eső támogatási kérelem benyújtásakori igényelt támogatási összeg 1.480.000 – 1.780.000 forint.  Nem megfelelt: amennyiben a projektben a TPO05 indikátorra tett célérték vállalás esetében az 1 főre eső támogatási kérelem benyújtásakori igényelt támogatási összeg meghaladja az 1.780.000 forintot.  Részben megfelelt minősítés esetén a szakmai értékelő támogatási feltételt szabhat az adott szempont legkésőbb 1. mérföldkőig teljesülésére | Megfelelt  Részben megfelelt Nem megfelelt |