**II. Felhívásspecifikus kiválasztási kritériumok**

Kizárólag az általános kiválasztási kritériumokat kiegészítő, felhívásspecifikus kiválasztási kritériumok kerülnek felsorolásra.

**TOP\_Plusz-1.2.3-21 Belterületi utak fejlesztése**

1. **Felhívás célja, tartalma azonosítása:**

A Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontja értelmében a helyi közügyek, valamint a helyben biztosítható közfeladatok körében ellátandó helyi önkormányzati feladat a településüzemeltetés, annak keretében – többek között – a helyi közutak és tartozékainak kialakítása és fenntartása, gépjárművek parkolásának biztosítása.

Jelen felhívás fő célja a helyi önkormányzatok jogszabályi kötelezettségéhez kapcsolódóan az önkormányzati tulajdonú belterületi közutak építése, korszerűsítése, felújítása, közlekedésbiztonsági célú fejlesztése a településközpont vagy a település közintézményeinek, közszolgáltatást nyújtó létesítményeinek jobb megközelíthetősége, a lakóterületekkel való kapcsolatok javítása, a településközpont tehermentesítése, vagy a meglévő belterületi úthálózat minőségi fejlesztése érdekében. A felhívás további célja a fejlesztéssel érintett belterületi útszakaszokon a közösségi közlekedési infrastruktúra fejlesztése, valamint az útburkolaton elhelyezhető kerékpárforgalmi létesítmények kialakítása a fenntartható közlekedési módok fejlesztésének elősegítése érdekében.

A felhívás keretében az önkormányzati tulajdonú belterületi gyorsforgalmi utakhoz, elsőrendű főúthoz, másodrendű főúthoz, gyűjtőutakhoz, kiszolgáló-, lakó- és vegyes használatú utakhoz, valamint az országos közúttal közös vagy önkormányzati tulajdonban lévő belterületi csomópontokhoz kapcsolódó fejlesztések támogathatóak.

1. **Pályázók köre:**

A felhívásra támogatási kérelmet a települési önkormányzatok (GFO 321) nyújthatnak be önállóan. A támogatási kérelem benyújtására konzorciumi formában is van lehetőség. Önállóan nem, konzorciumi partnerként nyújthatnak be támogatási kérelmet az alábbi szervezetek:

1. Magyar Közút Nonprofit Zrt. (GFO 573)
2. Nemzeti Infrastruktúra Fejlesztő Zrt. (GFO 114) jogutódja: Építési és Közlekedési Minisztérium (GFO 31)
3. Térségi fejlesztési tanács (GFO 362)
4. közösségi közlekedést közszolgáltatási szerződés alapján ellátó gazdasági társaság (GFO 11, 572, 573, 575, 576)

Amennyiben a projekt állami tulajdonú országos közutat is érint, a projekt előkészítésekor egyeztetni szükséges a vagyonkezelő Magyar Közút Nonprofit Zrt.-vel a támogatást igénylői kör meghatározása érdekében, és amennyiben előírja, konzorciumi partnerként kell bevonni az országos közutak jogszabályban meghatározott építtetőjét.

Önállóan nem, kizárólag konzorciumi partnerként nyújthatnak be támogatási kérelmet a projektelőkészítés, projektmenedzsment, közbeszerzés, műszaki ellenőr és kötelezően előírt nyilvánosság biztosítása tevékenységek megvalósítására az alábbi szervezetek:

1. Megyei önkormányzat (GFO 321)
2. Önkormányzati hivatal (költségvetési szerv) (GFO 325)
3. Nonprofit gazdasági társaság, szervezet (GFO 572, 573, 575, 576, 599), amelyben az állam vagy önkormányzat – együttesen vagy külön, közvetve vagy közvetlenül – 100%-os tulajdoni részesedéssel rendelkezik.
4. Vállalkozás (GFO 11), amelyben az állam vagy önkormányzat – együttesen vagy külön, közvetve vagy közvetlenül – 100%-os tulajdoni részesedéssel rendelkezik.
5. **Földrajzi területi korlátozás:**

A kevésbé fejlett régiók szerinti vármegyék településein, kivéve a vármegyei Integrált Területi Programokban meghatározott azon városokat és várostérségeket, amelyek a Fenntartható Városfejlesztési eszköz keretében jogosultak támogatási kérelmet benyújtani.

1. **Támogatási összeg (az előterjesztés időpontjában hatályos ÉFK alapján):**

91,52 Mrd Ft[[1]](#footnote-1)

1. **Elbírálás módja:**

A projektekről TKR standard eljárás szabályai szerint születik döntés.

1. **Alkalmazott kiválasztási eljárásrend:**

A felhívásra beérkező támogatási kérelmek a Korm. rendelet alapján területi kiválasztási eljárásrend (TKR) alapján kerülnek kiválasztásra.

1. **A felhívás a következő OP indikátorok teljesítéséhez járul hozzá:**

|  |  |
| --- | --- |
| **Indikátor megnevezése** | **Kódszám** |
| Átépített vagy korszerűsített közutak hossza – nem TEN-T | RCO46 |
| Lakott területen történt összes közúti közlekedési baleset | TPR16 |

1. **Kiválasztási kritériumok:**
2. **Felhívásspecifikus nem hiánypótoltatható jogosultsági kritériumok:**

Nem releváns.

1. **Felhívásspecifikus hiánypótoltatható jogosultsági kritériumok:**
2. A támogatási kérelemben szereplő, az igényelt támogatásra vonatkozó táblázatok adatai egyezőek.
3. A fejlesztés megvalósításának időtartama a felhívásban megadott időintervallum maximumán belül van.
4. A hiánypótolható, kötelezően csatolandó mellékletek benyújtásra kerültek.
5. A támogatást igénylő rendelkezik az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. §-a szerinti öt évre szóló helyi esélyegyenlőségi programmal vagy az egyenlő bánásmódról és az esélyegyenlőség előmozdításáról szóló 2003. évi CXXV. törvény 63. §-a szerinti esélyegyenlőségi tervvel.
6. **Felhívásspecifikus tartalmi kiválasztási kritériumok:**

| **Azonosító** | **Kritérium megnevezése** | **Tartalmi magyarázat** | **Értékelési módszertan** | **Minősítés**  **(Megfelelt/**  **Részben megfelelt/**  **Nem felelt meg/**  **Nem releváns)** |
| --- | --- | --- | --- | --- |
|  | Kizáró okok vizsgálata | A támogatást igénylő és a támogatási kérelem tárgya nem tartozik a Felhívás 1.2. pontjában meghatározott kizáró okok alá. | Vizsgálandó, hogy a Projekt adatlap adatmezői és a megalapozó dokumentum alapján a támogatást igénylő és a támogatási kérelem tárgya nem tartozik a Felhívás 1.2. pontjában meghatározott kizáró okok alá.  Karbantartási jellegű munkák, így különösen: kátyúzás (lokális burkolatjavítási munkák), felületi bevonat készítése nem támogatható.  **„Nem felelt meg” minősítés esetén a támogatási kérelem elutasításra kerül.** | Megfelelt  Nem felelt meg |
|  | Szakmai indokoltság, megalapozottság | A helyzetelemzés alátámasztja a tervezett fejlesztés indokoltságát, szükségességét. | Vizsgálandó, hogy a megalapozó dokumentumban kifejtetésre került minden releváns szempont az alábbiakhoz kapcsolódóan:   * az érintett terület lehatárolása és a meglévő állapot bemutatása, ennek keretében bemutatandó a fejlesztendő terület vonatkozásában:  1. a fejlesztéssel érintett település településszerkezetét, domborzati viszonyait, közlekedési helyzetét, köztük a kerékpározási szokásokat, valamint a gyalogos közlekedés feltételeit is, 2. a főbb forgalomvonzó létesítményeket, 3. a forgalmas csomópontokat, övezeteket, balesetveszélyes állapotokat, 4. a közutak állapotát, 5. rendelkezésre álló forgalomszámlálási adatok alapján gépjárműforgalom átlagos napi forgalomnagyságát, 6. a közösségi közlekedés által is érintett útvonalakat, azok állapotát, 7. a meglévő kerékpárforgalmi létesítményeket és kerékpárforgalmi hálózathoz való kapcsolódási lehetőségeket, 8. a járdák kiépítettségét,  * a fejlesztés indokoltsága, szükségessége, a meglévő állapotot bemutató adatokra reflektálva. * a projekt megalapozottsága (egyszerűsített közgazdasági elemzés).   A támogatási kérelem mellékleteként benyújtott megalapozó dokumentumban szükséges a megfelelő tartalmú egyszerűsített közgazdasági és pénzügyi elemzés elkészítése. A 700 millió Ft feletti támogatási összeg esetében az 1. mérföldkőig a teljes tartalmú elemzés elkészítése is szükséges.  Vizsgálandó, hogy az „Útmutató a Megalapozó dokumentum elkészítéséhez” c. felhívás melléklet értékelési szemponthoz kapcsolódó pontjában szereplő minden releváns kérdés kifejtésre került, valamint hogy a helyzetelemzés a projekt keretében tervezett tevékenységek indokoltságát, célját alátámasztja.  Az értékelés során vizsgálandó:   * a megalapozó dokumentum értékelési szemponthoz kapcsolódó pontjai, * Konzorciumi együttműködési megállapodás a támogatási kérelem benyújtásához (amennyiben releváns) * a Felhívás 12.1 pontja szerinti releváns megalapozó dokumentum mellékletek: * A település útjait bemutató helyszínrajz vagy térkép, amelyen a település utcái jól beazonosíthatóak (legalább a főbb utcák neveinek feltüntetésével), és beazonosítható módon jelölve van(nak) a tervezett beruházás helye(i). A térképen legalább 3 eltérő jelölőszín megadása kötelező: földút, burkolt út, projekt keretében fejlesztendő út. * A beruházás területét és környezetét érintő átnézeti helyszínrajz, mely a fejlesztendő utak/útszakaszok településen belüli betöltött szerepének (gyorsforgalmi utak, elsőrendű főút, másodrendű főút, gyűjtőút, kiszolgáló út, lakóút, vegyes használatú út) szemléltetésére szolgál. * Ponttérkép, mely jelöli a tervezett beruházás nyomvonalában és annak 500 méteres távolságán belül elhelyezkedő forgalomvonzó létesítményeket. * A projekt tárgyát képező közterület(ek) műszaki állapotának bemutatását és a meglévő állapotot alátámasztó fotódokumentációt. * Közüzemi infrastruktúrával való ellátottság igazolása   **„Nem felelt meg” minősítés esetén a támogatási kérelem elutasításra kerül.** | Megfelelt  Nem felelt meg |
|  | Szakmai indokoltság, megalapozottság | A beruházás biztosítja a biztonságos közlekedési feltételeket valamennyi közlekedő számára, különös tekintettel a legvédtelenebb közlekedőkre a gyalogosokra és kerékpárosokra.  A projekt a közúti közlekedésről szóló 1988. évi I. tv. 8. § (1a) bekezdésével összhangban került tervezésre valamennyi érintett közlekedő igényeinek a figyelembevételével a vonatkozó szakági Útügyi Műszaki előírások szerint. | A megalapozó dokumentumban szükséges nyilatkozni az elvárás vállalásáról és projektben való érvényesítéséről. Az elvárás érvényesülésének bemutatása és ellenőrzése a részletes műszaki dokumentáció alapján történik, melyet legkésőbb az 1. mérföldkőig szükséges benyújtani. (Azon projektek esetében, ahol az ellenőrzés időpontjában az 1. mérföldkő már elfogadásra került, a következő legkorábbi lehetséges beszámoló vagy mérföldkő során.)  A vonatkozó szakági Útügyi Műszaki Előírásokat a felhívás hivatkozza.  Közlekedésfejlesztés: út építése, korszerűsítése, felújítása, rekonstrukciója, korrekciója, forgalmi rend módosítás, forgalomcsillapítás, közlekedésbiztonsági beavatkozások.  Az értékelés során vizsgálandó:   * a megalapozó dokumentum értékelési szemponthoz kapcsolódó pontjai, * részletes műszaki dokumentációval rendelkező projekt esetén a műszaki tervek és megalapozó projekt dokumentumok.   **„Nem felelt meg” minősítés esetén a támogatási kérelem elutasításra kerül.** | Megfelelt  Nem felelt meg |
|  | Partnerség | Új gyűjtőút kiépítése, valamint lakóút gyűjtőúttá fejlesztése esetén a gyűjtőút építéséről, illetve fejlesztéséről helyi lakosság körében elvégzett társadalmi egyeztetés szükséges. | Új gyűjtőút kiépítése, valamint lakóút gyűjtőúttá fejlesztése esetén a támogatást igénylőnek a megalapozó dokumentum adott pontjában kell bemutatnia a gyűjtőút építésének, illetve fejlesztésének helyi lakosság körében elvégzett társadalmi egyeztetési tervét, módszerét (pl.: közmeghallgatás, lakossági fórum, az érintett utca/utcák háztartásainak felkeresése) és tervezett igazoló dokumentumokat (pl.: jegyzőkönyv, kérdőív, hozzájáruló nyilatkozat).  A cél, hogy olyan társadalmi egyeztetési módszerek kerüljenek a támogatást igénylő által meghatározása, amelyek az érintettek minél szélesebb körének bevonását eredményezik.  A megalapozó dokumentum alapján ellenőrizendő, hogy ezt a támogatást igénylő – releváns esetben – megfelelően betervezte. A társadalmi egyeztetést az első mérföldkőig szükséges elvégezni és az azt igazoló dokumentumokat benyújtani.  Az értékelés során vizsgálandó:   * a megalapozó dokumentum értékelési szemponthoz kapcsolódó pontjai, * releváns esetben a Projekt adatlap Mérföldkövek pontja.   **„Nem releváns” minősítés, ha a támogatási kérelem nem tartalmazza új gyűjtőút kiépítését, valamint lakóút gyűjtőúttá fejlesztését.** | Megfelelt  Nem felelt meg  Nem releváns |
| **Előnyben részesítést biztosító szempontok** | | | | |
|  | Költséghatékonyság | A projekt „RCO46 Átépített vagy korszerűsített közutak hossza – nem TEN-T” c. indikátor OP célérték teljesüléséhez való hozzájárulásának mértéke forrásarányos módon tervezett. | **Megfelelt**: Amennyiben a projektben a RCO46 indikátorra tett célérték vállalás esetében az 1 km-re eső támogatási kérelem benyújtásakori igényelt támogatási összeg 409 800 000 Ft vagy az alatti.  **Részben megfelelt**: Amennyiben a projektben a RCO46 indikátorra tett célérték vállalás esetében az 1 km-re eső támogatási kérelem benyújtásakori igényelt támogatási összeg 409 800 000 Ft – 694 000 000 Ft közötti.  **Nem felelt meg:** Amennyiben a projektben a RCO46 indikátorra tett célérték vállalás esetében az 1 km-re eső támogatási kérelem benyújtásakori igényelt támogatási összeg 694 000 000 Ft vagy afeletti. | Megfelelt  Részben megfelelt  Nem felelt meg |
|  | Szakmai indokoltság | A fejlesztéssel érintett utak kapcsolatai. | **Megfelelt**:  Amennyiben a fejlesztéssel érintett utak fejlesztéssel érintett szakaszai közül legalább egy közvetlenül állami úthoz kapcsolódik.  **Részben megfelelt**:  Amennyiben a fejlesztéssel érintett utak fejlesztéssel érintett szakaszainak egyike sem kapcsolódik állami úthoz, azonban legalább egy közvetlenül kapcsolódik önkormányzati gyűjtőúthoz.  **Nem felelt meg**:  Amennyiben a fejlesztéssel érintett utak fejlesztéssel érintett szakaszainak egyike sem kapcsolódik közvetlenül állami úthoz vagy önkormányzati gyűjtőúthoz. | Megfelelt  Részben megfelelt  Nem felelt meg |
|  | Integráltság | A támogatási kérelem tartalmaz közösségi közlekedés színvonalát javító fejlesztést. | **Megfelelt**: Minden fejlesztéssel érintett útszakasz esetében tartalmaz a támogatási kérelem közösségi közlekedés színvonalát javító fejlesztést.  **Részben megfelelt**: Legalább egy fejlesztéssel érintett útszakasz esetében tartalmaz a támogatási kérelem közösségi közlekedés színvonalát javító fejlesztést.  **Nem felelt meg**: A fejlesztéssel érintett útszakasz(ok) esetében a támogatási kérelem nem tartalmaz közösségi közlekedés színvonalát javító fejlesztést. | Megfelelt  Részben megfelelt  Nem felelt meg |
|  | Szinergia | A projekt kapcsolódik uniós vagy hazai forrásból támogatott fejlesztésekhez. | **Megfelelt**: Amennyiben a projekt közvetlenül kapcsolódik uniós vagy hazai forrásból támogatott fejlesztésekhez is (pl.: a korábban fejlesztéssel érintett út további folytatólagos, eddig fejlesztéssel nem érintett szakaszának felújítására kerül sor).  **Részben megfelelt:** Amennyiben a projekt közvetetten kapcsolódik uniós vagy hazai forrásból támogatott fejlesztésekhez. A fejlesztéssel érintett útszakasz korábban uniós vagy hazai forrásból megvalósult/megvalósítás alatt álló fejlesztés elérhetőségét, megközelíthetőségét javítja.  **Nem felelt meg:** Amennyiben a projekt közvetlenül és közvetetten sem kapcsolódik egyéb uniós vagy hazai forrásból támogatott fejlesztéshez.  Közvetlen és közvetett kapcsolódás alatt is a hatályos támogatási szerződéssel rendelkező és/vagy megvalósult projektek értendők. A megalapozó dokumentumban szükséges bemutatni a szempontnak való megfelelést a kapcsolódó projekt rövid bemutatásával és projekt azonosítójának megadásával.  Amennyiben a projekt több település/út fejlesztését érinti, legalább egyik fejlesztéssel érintett út/útszakasz esetében a kapcsolódásnak megállapíthatónak kell lenni. | Megfelelt  Részben megfelelt  Nem felelt meg |

**Területspecifikus kiválasztási kritériumok**

**a TOP Plusz-1.2.3-21 kódszámú,**

**Belterületi utak fejlesztése című felhívásban**

**Győr-Moson-Sopron vármegye**

|  | **Értékelési szempont** | | **Adható pontszám** | **Magyarázat** | |
| --- | --- | --- | --- | --- | --- |
| **0.** | | A projekt tartalmi megfelelősége. | **0-62** | | Az általános és felhívás-specifikus szövegesen értékelt releváns kiválasztási kritériumok alapján elért pontszám arányos összege. |
|  | **Hozzájárulás a megyei területfejlesztési program prioritásaihoz** | | | | |
|  | A tervezett projekt hozzájárulása a területfejlesztési program által meghatározott prioritásokhoz és az ezekhez rendelt intézkedésekhez. | | 0/2/4 | Győr-Moson-Sopron Megyei Területfejlesztési Stratégiai Program 3. Prioritások azonosítása fejezet (28. oldaltól).  **0 pont:** Ha a tervezett projekt nem illeszkedik.  **2 pont:** A tervezett projekt részletesen bemutatja az adott prioritáshoz és az ahhoz rendelt intézkedéshez való illeszkedést. Prioritás 1 (28. oldal): Innovatív, rugalmas, versenyképes gazdaság  **2 pont:** Ha a tervezett projekt illeszkedik, és részletesen bemutatja az adott prioritáshoz való illeszkedést. Prioritás 4 (50. oldal): Jobban összekapcsolódó Európa: a stratégiai szállítási és digitális hálózatokkal  **Ha a projekt mindkét prioritáshoz illeszkedik a pontszámok összeadódnak.**  A szempontnak való megfelelést a megalapozó dokumentumban szükséges bemutatni. | |
|  | Településtipizálás, illeszkedés az ITP-hez. | | 0/2/4/6/8/10/12 | Megyei ITP-ben szereplő komplex településfejlettségi mutató értékei alapján (2. sz. melléklet, komplex\_norm, R oszlopa) szükséges a szempontnak való megfelelést bemutatni a megalapozó dokumentumban.  **0 pont:** 0,86 és afelett  **2 pont:** 0,81-0,85  **4 pont:** 0,76-0,80  **6 pont:** 0,71-0,75  **8 pont:** 0,66-0,70  **10 pont:** 0,61-0,65  **12 pont:** 0,65 alatt | |
|  | A tervezett projekt hozzájárul a "RCO46 - Átépített vagy korszerűsített közutak hossza – nem TEN-T" indikátorhoz. | | 2/4/6 | A megalapozó dokumentumban szükséges bemutatni a projekt keretében tervezett tevékenységeket, melyek hozzájárulnak az indikátorhoz. Továbbá az indikátorvállalás ellenőrzése a projekt adatlapon rögzített célérték vállalás alapján történik.  **2 pont** adható, ha a projekt max. 1,000 km-rel járul hozzá az indikátor eléréséhez.  **4 pont** adható, ha a projekt 1,001-3,000 km-rel járul hozzá az indikátor eléréshez.  **6 pont** adható, ha a projekt 3,000 km felett járul hozzá az indikátor eléréséhez. | |
|  | A pályázat konzorciumban történő megvalósítása. | | 0/10 | **0 pont:** Ha a támogatást igénylő önállóan valósítja meg a pályázatot.  **10 pont:** Ha a támogatást igénylő konzorciumban valósítja meg a pályázatot.  A szempontnak való megfelelés vizsgálata a támogatási kérelemhez benyújtott konzorciumi együttműködési megállapodás alapján történik. | |
|  | A projekt megvalósításával érintett település a 105/2015. (IV. 23.) Korm. rendelet 2. sz. melléklete alapján társadalmi-gazdasági és infrastrukturális szempontból kedvezményezett településnek és/vagy jelentős munkanélküliséggel sújtott településnek minősül. | | 0/2 | A megalapozó dokumentumban szükséges bemutatni a megvalósítással érintett településeket és jogszabály szerinti besorolásuk bemutatását.  A feltétel teljesülésének vizsgálata a 105/2015. (IV. 23.) Korm. rendelet 2. sz. melléklete alapján történik: <http://njt.hu>  **0 pont:** amennyiben a projekt megvalósításával érintett település(ek) egyik kategóriába sem sorolható(ak).  **2 pont:** a tervezett projekt a kormányrendeletben meghatározott kedvezményezett településen valósul meg, amely társadalmi-gazdasági és infrastrukturális szempontból kedvezményezett településnek és/vagy jelentős munkanélküliséggel sújtott településnek minősül. | |
|  | A tervezett projekt a 290/2014. (XI. 26.) Korm. rendelet alapján besorolt kedvezményezett járásba, illetve a Győr-Moson-Sopron Megyei Közgyűlés 8/2016. (II. 26.) számú határozata értelmében regionális szempontból kedvezményezett járásba tartozó településen valósul meg. | | 0/2/4 | A megalapozó dokumentumban szükséges bemutatni a megvalósítással érintett településeket és jogszabály szerinti besorolásuk bemutatását.  A feltétel teljesülésének vizsgálata a 290/2014. (XI. 26.) Korm. rendelet 3. sz. melléklete alapján történik: <http://njt.hu>  **0 pont:** A tervezett projekt nem kedvezményezett járásban található településen valósul meg.  **2 pont:** A tervezett projekt a megye által besorolt regionális szempontból kedvezményezett járáshoz tartozó településen valósul meg.  **4 pont:** A tervezett projekt a 290/2014. (XI. 26.) Korm. rendelet alapján meghatározott kedvezményezett járásban található településen valósul meg. | |
|  | A település belterületi szilárd burkolatú útjainak kiépítettsége. | | 0/5/10/15 | A település belterületi (önkormányzati és állami kezelésű) szilárd burkolatú útjainak kiépítettségét, azaz a burkolt út - földút arányát, vizsgálja a szempont.  A megalapozó dokumentumban szükséges bemutatni a szempontnak való megfelelést és térképi melléklettel bemutatni a burkolt utakat és földutakat, valamint azok belterületi hosszát, melyből az arányszám számításra kerül.  Arányszám számítása = (belterületi burkolt utak hossza (km) /belterületi burkolt- és földutak hossza (km) összesen)\*100  A kerekítés szabályai szerint szükséges az arányt egész számra meghatározni.  **0 pont:** ha a település belterületi úthálózatának kiépítettsége 90% feletti, vagy nem kerül bemutatásra a szempontnak való megfelelés a támogatási kérelemben.  **5 pont:** ha a település belterületi úthálózatának kiépítettsége 71-90%,  **10 pont:** ha a település belterületi úthálózatának kiépítettsége 51-70%,  **15 pont:** ha a település belterületi úthálózatának kiépítettsége 50% vagy az alatti. | |
|  | A fejlesztéssel érintett belterületi útszakaszon közösségi közlekedés történik. | | 0/10 | A megalapozó dokumentumban szükséges bemutatni, hogy a fejlesztéssel érintett nyomvonalon mely irányba, hány közösségi közlekedési járat működik.  **0 pont:** amennyiben a projekt keretében érintett útszakasz(ok)on nem zajlik közösségi közlekedés vagy nem került bemutatásra.  **10 pont:** amennyiben a projekt keretében érintett - legalább egy - útszakaszon közösségi közlekedés folyik és ez bemutatásra került. | |
|  | A megvalósítási helyszín közvetlen környezetében elhelyezkedő gazdasági üzemek, vállalkozások száma. | | 0/2/4/6/8 | Érintett gazdasági üzem, vállalkozás: a fejlesztéssel összefüggő területen, és annak 50 méteres körzetében elhelyezkedő, a fejlesztés által könnyebben elérhető vállalkozás. A megalapozó dokumentumban helyszínrajzzal kell bemutatni a szempontnak való megfelelést.  Az érintett gazdasági üzemek, vállalkozások számának alakulása szerinti pontozás:  **0 pont:** 0 db, vagy ha nem kerül bemutatásra helyszínrajzzal a megalapozó dokumentumban a szempontnak való megfelelés,  **2 pont**: 1-3 db,  **4 pont:** 4-10 db,  **6 pont:** 11-20 db,  **8 pont:** 21 db vagy annál több esetén. | |
|  | A projekt részeként új kerékpárosbarát útvonal is kiépítésre kerül. | | 0/2/4 | A megalapozó dokumentumban szükséges bemutatni a szempontnak való megfelelést.  **0 pont:** amennyiben a projekt nem tartalmaz új kerékpáros útvonal kiépítést.  **2 pont:** amennyiben a projekt tartalmaz új kerékpársáv kiépítést.  **4 pont:** amennyiben a projekt tartalmaz új kerékpárút kiépítést. | |
|  | Közlekedésbiztonságot szolgáló fejlesztések megvalósítása a projekt keretében. | | 0/3 | A megalapozó dokumentumban szükséges bemutatni a projekt keretében tervezett tevékenységeket.  **0 pont** adható, ha a projekt nem tartalmaz a felhívás keretében támogatható közlekedésbiztonságot szolgáló fejlesztést.  **3 pont** adható, ha a projekt a felhívás keretében támogatható közlekedésbiztonságot szolgáló fejlesztést (pl.: sebesség- és forgalomcsillapító településkapuk és/vagy szigetek kiépítése, gyalogátkelőhelyek, gyalogos védő szigetek létesítése) tartalmaz. | |
|  | A projekt keretében tervezett útberuházás hozzájárul a közszolgáltatások jobb elérhetőségéhez. | | 0/2/4/6/8/  10/12/14 | A szempont az alábbi közszolgáltatások jobb elérhetőségének vizsgálatát célozza:  2 pont gyermekjóléti alapellátások (bölcsődék);  2 pont nevelési intézmények (óvodák);  2 pont alapfokú-, középfokú és felsőfokú oktatási intézmények;  2 pont egészségügyi intézmények (pl.: orvosi rendelő, szakrendelő);  2 pont szociális intézmények (pl.: idősek nappali ellátása);  2 pontvasútállomás, közösségi közlekedés megállói, állomásai, P+R parkolók;  2 pont közigazgatás és egyéb közszolgáltatások (pl.: polgármesteri hivatal, kormányhivatal, művelődési ház, könyvtár, posta).  **Ahány közszolgáltatást nyújtó intézményt érint(enek) közvetlenül a fejlesztéssel érintett útszakasz(ok), annyiszor 2 pont adható, de maximum 14 pont adható.**  Közszolgáltatások közvetlen kapcsolódása alatt értendőek: a fejlesztéssel összefüggő területen, és annak 50 méteres körzetében elhelyezkedő közszolgáltatások.  Egy intézmény csak egyszer kerülhet beszámításra egy projekt keretében.  A megalapozó dokumentumban helyszínrajzzal kell bemutatni a szempontnak való megfelelést.  **0 pont:** amennyiben a projekt keretében tervezett útberuházást nem érint közszolgáltatást (0 db), vagy ha nem kerül bemutatásra helyszínrajzzal a megalapozó dokumentumban a szempontnak való megfelelés. | |
|  | A támogatási kérelem gyűjtőút fejlesztést tartalmaz. | | 0/11/22 | **0 pont:** amennyiben a támogatási kérelem kizárólag kiszolgáló-, lakó- vagy vegyes használatú út fejlesztésére irányul.  **11 pont:** amennyiben a támogatási kérelem gyűjtőút fejlesztést (beleértve: építést/ korszerűsítést/felújítást) is tartalmaz, kiszolgáló-, lakó- vagy vegyes használatú út fejlesztése mellett.  **22 pont:** amennyiben a támogatási kérelem kizárólag gyűjtőút fejlesztést (beleértve: építést/ korszerűsítést/felújítást) tartalmaz, és nem tartalmaz kiszolgáló-, lakó- vagy vegyes használatú út fejlesztést.  A megalapozó dokumentumban szükséges bemutatni a szempontnak való megfelelést. | |
|  | **Összesen:** | | **176** |  | |

1. Az 1652/2021. (IX. 21.) számú kormányhatározat a Terület- és Településfejlesztési Operatív Program Plusz éves fejlesztési keretének megállapításáról 2023.05.16-tól hatályos állapota szerint. [↑](#footnote-ref-1)