1. **számú függelék**

**I. Általános kiválasztási kritériumok**

1. Általános formai kiválasztási kritériumok:
   1. Nem hiánypótoltatható jogosultsági kritériumok:
2. A támogatást igénylő által benyújtott nyilatkozat a felhívásban előírt módon került aláírásra vagy hitelesítésre, az aláírás hiánytalan, érvényes és hiteles.
3. A támogatást igénylő átlátható szervezetnek minősül az államháztartásról szóló 2011. évi CXCV. törvény 1. § 4. pontja és 50. § (1) bekezdés c)pontja szerint.
4. A támogatást igénylő a felhívásban meghatározott lehetséges támogatást igénylő körbe tartozik.
   1. Hiánypótoltatható jogosultsági kritériumok:
5. A támogatási kérelem adatlapjának valamennyi rovata jelen Felhívás, illetve az ”ÁÚF 21-27” c. dokumentumban megadott szempontok szerint ki van töltve és minden kérdésére hiánytalanul választ ad.
6. A támogatási kérelmet magyar nyelven nyújtották be.
7. Általános tartalmi kiválasztási kritériumok:

Az általános tartalmi kiválasztási kritériumok valamennyi TOP Plusz felhívásban értékelésre kerülnek. Az egyes felhívások tartami különbségei szerint további kritériumok, mint felhívásspecifikus kiválasztási kritériumok kerülnek meghatározása.

| **Azonosító** | **Kritérium megnevezése** | **Tartalmi magyarázat** | **Értékelési módszertan** | **Minősítés**  **(Megfelelt/Nem felelt meg/Részben megfelelt/Nem releváns)** |
| --- | --- | --- | --- | --- |
|  | Illeszkedés a TOP Plusz céljaihoz. | A kiválasztási kritérium a TOP Plusz valamely konkrét céljához/céljaihoz, és az abból levezetett felhívás céljaihoz való szoros illeszkedést és kapcsolódást vizsgálja.  A beavatkozás legalább egy, de lehetőség szerint több OP célhoz is hozzájárul. | Összefoglaló megnevezéssel projekt megalapozó dokumentum (pl.: projekt előkészítő tanulmány/PET, megalapozó dokumentum, üzleti terv) keretében szükséges bemutatni a kritériumnak való megfelelést.  Az értékelés során a következők vizsgálatára kerül sor:   * mely TOP Plusz rész cél(ok)hoz járul hozzá, ezekhez hogyan kapcsolódnak egymáshoz (a program Szakpolitikai válaszok, Tematikus vállalások fejezetei és az egyes prioritások alatti beavatkozások alapján) * hozzájárul-e más célokhoz is (TOP Pluszon kívül) * a projekt összhangban van-e  a TOP Pluszban kiválasztott egyedi célkitűzéshez kapcsolódó feljogosító feltételekre vonatkozó stratégiákkal és tervezési dokumentumokkal.   Nem felelt meg minősítés esetén a projekt elutasításra kerül. | Megfelelt / Nem felelt meg |
|  | Kizáró okok vizsgálata | A projekt és támogatást igénylő támogathatóságának vizsgálata a hazai és uniós jogszabályok, ÁÚF 21-27, állami támogatási és lehatárolási szabályok szerint. | Összefoglaló megnevezéssel projekt megalapozó dokumentum (pl.: PET, megalapozó dokumentum, üzleti terv), valamint a projektdokumentáció alapján szükséges vizsgálni a kritériumnak való megfelelést.  Nem felelt meg minősítés esetén a projekt elutasítására kerül. | Megfelelt / Nem felelt meg |
|  | Szakmai indokoltság, megalapozottság | A kiválasztási kritérium legfőbb funkciója a probléma leírása és a beavatkozás indokoltságának vizsgálata.  A projekt a feltárt szükségletekre/igényekre/ /hiányokra/problémákra reagál, amelyeket tényadatok támasztanak alá. Ehhez a szakmai alátámasztás (pl.: meglévő állapot bemutatása), indoklás és/vagy megfelelően részletezett helyzetelemzés, releváns esetben igényfelmérés szükséges, megfelelő adatbázisokra, eddigi káreseményekre, térképekre stb. támaszkodva.  Azokban az esetekben, amelyek lehetővé teszik a részletes projekttartalom támogató döntés utáni kidolgozását, a pályázatban benyújtott információknak elegendőnek kell lennie ahhoz, hogy az indokoltság, szükségesség vizsgálható legyen.  Vizsgálatra és ellenőrzésre kerül a projekt indikátorokhoz való várható hozzájárulása.  A megalapozottság keretében vizsgálható: a tevékenységek támogathatósága, a felhívások egyedi, alapvető szakmai-műszaki elvárásainak való megfelelés, a vonatkozó szabványoknak és jogszabályi (hazai/uniós) előírásoknak való megfelelés(a projekt előrehaladottabb kidolgozottsága esetén). | Összefoglaló megnevezéssel projekt megalapozó dokumentum (pl.: PET, megalapozó dokumentum, üzleti terv), valamint a projektdokumentáció alapján szükséges vizsgálni a kritériumnak való megfelelést.  Az értékelés során a következőket vizsgáljuk:   * A projekt felépítése logikus, jól átgondolt, * A probléma jól alátámasztott/valós, a támogatást igénylő bemutatja milyen tényadatokra, adatbázisokra, térképekre és egyéb forrásokra támaszkodott, ezek megfelelnek a valóságnak. * Van-e strukturális (szabályozási) probléma a beruházást kiváltó okok között. * Megfelelően felmérte-e a támogatást igénylő a helyzetet és körülményeket (a projekt nincs alultervezve/túltervezve, a problémára arányos választ ad, a probléma kontextusát ismeri a pályázó és lehetőség szerint az okokat kezeli). * A pályázó nem hoz létre kihasználatlan kapacitást. * Bemutatásra került az alkalmazott technológia, műszaki-szakmai megoldások indokoltsága, lehetőség szerint figyelembe veszi a legkorszerűbb, leghatékonyabb lehetséges megoldásokat. (Amennyiben releváns.)A támogatást igénylő a támogatási kérelemben célérték vállalást tett a releváns indikátorokra és releváns szakmai adatszolgáltatási mutatókra vonatkozóan. A célérték vállalások összhangban vannak a bemutatott projekt tartalmával és az indikátorhoz kapcsolódó elvárásokkal. | Megfelelt / Nem felelt meg / Részben megfelelt |
|  | Fenntarthatóság | A fenntarthatóság kiválasztás kritériumának célja, hogy a megvalósíthatóságon túl a későbbi működtetés feltételeit vizsgálja, kitérve különösen a műszaki, szakmai, szervezeti, személyi és pénzügyi dimenziókra is, amennyiben releváns.  A támogatást igénylő vállalta a Felhívásban foglalt fenntartási időszakra vonatkozó kötelezettség teljesítését, amennyiben releváns. | Összefoglaló megnevezéssel projekt megalapozó dokumentum (pl.: PET, megalapozó dokumentum, üzleti terv) megadott pontjában szükséges bemutatni a kritériumnak való megfelelést.  A fenntartási időszakra vonatkozó vállalást a támogatási kérelem beküldésével egyidejűleg a támogatást igénylő kötelezően vállalja.  Az értékelés során a következőket vizsgáljuk releváns esetekben:   * Építéssel, eszközbeszerzéssel járó beruházás jövőbeli kihasználtsága reálisan lett megítélve. * A tervezett létesítmények a rendelkezésre álló információk alapján olyan műszaki-szakmai tartalommal, minőséggel készülnek, amelyek biztosítják a hosszú távú fenntartást. * Az üzemeltetési költségek reálisak és arányosak a fenntartó költségvetéséhez képest (üzemeltetési modelltől/bevételektől függően). * Az üzemeltetéshez rendelkezésre áll-e a humánerőforrás és egyéb elemek, vagy, ha nem/részben, hogyan lesz biztosítva. * A fő beruházási célhoz kapcsolódnak-e olyan kiegészítő elemek, amelyek a beruházás későbbi sikerességét garantálják, amennyiben támogatható és releváns.   Nem felelt meg minősítés esetén a projekt elutasítására kerül. | Megfelelt / Nem felelt meg / Részben megfelelt |
|  | Horizontális szempontok vizsgálata | A kritérium alatt kerülnek vizsgálatra az adott felhívás kapcsán releváns horizontális elvárások teljesítéséhez szükséges vállalások, nyilatkozatok.  Az egyes szempontok a támogató alap (ERFA vagy ESZA+) és a projektek tartalmához illeszkedően kerülnek vizsgálatra. | CPR 9. cikk és ESZA rendelet 6. cikknek való megfelelés vizsgálata összefoglaló megnevezéssel projekt megalapozó dokumentum (pl.: PET, megalapozó dokumentum, üzleti terv) és a projektdokumentáció alapján.  A vizsgálat kiterjed arra, hogy a programok előkészítése, végrehajtása, monitoringja, értékelése és a programokról való jelentéstétel során figyelembe veszik a következőket (amennyiben releváns):  - A férfiak és nők közötti egyenlőségnek, a nemek közötti egyenlőség érvényesítése.  - A nemen, faji vagy etnikai származáson, valláson vagy meggyőződésen, fogyatékosságon, koron vagy szexuális irányultságon alapuló bármilyen hátrányos megkülönböztetés megelőzését.  - A fogyatékossággal élő személyek számára biztosítandó hozzáférhetőséget.  Ha a támogatást igénylő települési önkormányzat, az igénylőnek igazolnia kell a helyi esélyegyenlőségi program meglétét és a tervezett fejlesztés ahhoz való illeszkedését.  Ha a támogatást igénylő ötven főnél több személyt foglalkoztató költségvetési szerv, vagy többségi állami tulajdonban álló jogi személy, az igénylőnek igazolnia kell az esélyegyenlőségi terv meglétét.  Támogatást igénylő vállalja, hogy a fizikai és infokommunikációs akadálymentesítés betervezésre és megvalósításra kerül, amennyiben a projekt tartalma alapján az releváns.  A projekt teljes életútja során vizsgálni kell a kritériumnak való megfelelést. A kiválasztási kritériumok MB általi elfogadása előtt már támogatott projektek esetében az első mérföldkőnél vagy annak már megtörtént elfogadása esetén a soron következő beszámolónál kerül vizsgálatra, szükség esetén további információk bekérésével.  Nem felelt meg minősítés esetén a projekt elutasítására kerül. | Megfelelt / Nem felelt meg / Részben megfelelt / Nem releváns / Részben megfelelt |
| „Ne okozz jelentős kárt” elveknek, a klímareziliencia elvárásoknak és a horizontális követlemények környezeti részének (CPR 9. cikk) való megfelelés | Kötelező megfelelni az EU környezetvédelmi joganyagának, amely a “Ne okozz jelnetős kárt” (DNSH) elv alapja. A kritérium három előírást/elvárást összesít:   * Éghajlatváltozási rezilienciavizsgálat (CPR 73. cikk (2) bekezdés (j) pont, * Horizontális követelemények - a környezetvédelmi joganyagnak való megfelelés (CPR 9. cikk (4) bekezdés) * DNSH elv környezeti céljai ezek:   a) az éghajlatváltozás mérséklése;  b) az éghajlatváltozáshoz való alkalmazkodás;  c) a vízi és tengeri erőforrások fenntartható használata és védelme;  d) a körforgásos gazdaságra való átállás; e) a szennyezés megelőzése és csökkentése;  f) a biológiai sokféleség és az ökoszisztémák védelme és helyreállítása. | Az értékelés során a következők kerülnek vizsgálatra, amennyiben releváns:  Az Éghajlatváltozási rezilienciavizsgálat előzetes megalapozása megtörtént-e és vállalja a támogatást igénylő, hogy a központi útmutató szerint az Éghajlatváltozási rezilienciavizsgálatot legkésőbb az 1. mérföldkőig elkészíti.  A DNSH elvek alapján a projekt rendelkezésre álló szakmai-műszaki tartalma és azok várható hatása alapján megállapítható, hogy az nem okoz jelentős kárt a 6 célkitűzés egyikében sem. | Megfelelt / Nem felelt meg / Részben megfelelt |
|  | Alapjogi Chartában szereplő alapjogok tiszteletben tartása. | A támogatott műveletek kiválasztása, megvalósítása és fenntartása során biztosítani szükséges az alapjogi chartának való megfelelést. Az Alapjogi Chartában szereplő releváns alapjogok tekintetében jogsérelem gyanúja nem merült fel a rendelkezésre álló információk alapján. | Vizsgálni szükséges[[1]](#footnote-1), hogy a benyújtott támogatási kérelem kapcsán Alapjogi Chartát érintő jogsérelem gyanúja nem merült fel.  A támogatást igénylő megismerte az Európai Unió Alapjogi Chartájában foglalt jogokat, és a projekt tervezése során mérlegelte, hogy azok hogyan érintik a projekt megvalósítását. Vállalta továbbá az Európai Unió Alapjogi Chartájában foglaltak betartását mind a projekt megvalósítása során mind a fenntartási időszak alatt.  Tudomásul veszi, hogy az adott elvárás teljesítését az Irányító Hatóság az adott időszakban vizsgálhatja.  Nem felelt meg minősítés esetén a projekt elutasítására kerül. | Megfelelt / Nem felelt meg |
|  | Költségvetés vizsgálata | A kiválasztási kritérium vizsgálja:   * a források felhasználásának hatékonyságát, amennyiben releváns a felhívásokban meghatározott fajlagos költségeknek való megfeleléssel (, * az általános és szakmai belső arányok betartását, * az egyes tevékenységek megfelelően kerültek-e az egyes állami támogatási kategóriák szerinti besorolásra (amennyiben releváns), * az egyszerűsített költségelszámolási szabályok megfelelően alkalmazásra kerültek, * a költségvetés indokolt, összhangban áll a helyzetelemzésben foglaltakkal, valamint a tervezett tevékenységekkel. | Az értékelés során a következőket vizsgáljuk:  - a költségvetés az aktuális piaci árakhoz képest reális (nem szélsőségesen alábecsült vagy túlbecsült),  - egyszerűsített költségelszámolás megfelelően betervezett-e,  - a betervezett költségek indokoltak és elszámolhatók,  - a tevékenységek megfelelő állami támogatási kategóriába került besorolásra,  A piaci árnak való megfelelés a költségek elszámolása során kerül vizsgálatra. | Megfelelt / Nem felelt meg / Részben megfelelt |
| **Előnyben részesítést biztosító szempontok** | | | | |
|  | Szinergia | A támogatási kérelem más projektekhez kapcsolódása kerül vizsgálatra. | A támogatási kérelem támogatásban részesített projektekhez való közvetlen vagy közvetett kapcsolódása kerül vizsgálatra. | megfelelt / részben megfelelt / nem megfelelt |
|  | Integráltság | A támogatási kérelem programon belüli és kívüli célokhoz való illeszkedése kerül vizsgálatra. | A támogatási kérelem több TOP Plusz célkitűzéshez, egyéb finanszírozási program célkitűzéseihez, korábbi probléma megoldási kísérletekhez való kapcsolódása kerül vizsgálatra. | megfelelt / részben megfelelt / nem megfelelt |
|  | Szakmai indokoltság | A támogatható tevékenységek szakmai indokoltság, társadalmi hasznossága kerül értékelésre. | A támogatási kérelem szakmai tartalma kerül számszerűsíthető módon értékelésre. | megfelelt / részben megfelelt / nem megfelelt |
|  | Költséghatékonyság | Főszabály szerint a támogatási kérelem támogatási összegének és indikátorvállalásának aránya, fajlagos összege kerül értékelésre a programtervezés fajlagos indikátorértékeihez viszonyítva – amennyiben közvetlenül kapcsolódó programindikátor azonosítható. | Az indikátorvállalások fajlagos értéke kerül értékelésre. | megfelelt / részben megfelelt / nem megfelelt |

1. Az Irányító Hatóság a vizsgálatot elsősorban a hozzá hivatalosan beérkezett információk, illetve az Arachne Kockázatértékelő Eszköz alapjogokat érintő negatív információi alapján folytatta le. [↑](#footnote-ref-1)