**II. Felhívásspecifikus kiválasztási kritériumok**

Kizárólag az általános kiválasztási kritériumokat kiegészítő, felhívásspecifikus kiválasztási kritériumok kerülnek felsorolásra.

**TOP\_Plusz-3.3.2-21 Helyi egészségügyi és szociális infrastruktúra fejlesztése**

1. **Felhívás célja, tartalma azonosítása:**

Jelen felhívás keretében a jó minőségű közszolgáltatásokhoz való hozzáférés javítása érdekében egészségügyi alapellátás, járóbeteg szakellátás, prehospitális sürgősségi ellátás, valamint szociális alapszolgáltatások és gyermekjóléti alapellátások fejlesztése támogatható.

1. **Egészségügyi alapellátás:**

Az egészségügyi alapellátás fejlesztésének fontosságát az adja, hogy ez a szint képes leginkább elvégezni az alapvető szűrővizsgálatokat és egészségügyi állapotfelméréseket, ezáltal kiemelt szerepe van a prevencióban a lakosság közvetlen környezetében (lakóhelyén). A háziorvosi praxisokban történik a legtöbb orvos-beteg találkozás, ami a betegellátás mellett lehetőséget adhat betegségmegelőzésre is.

Az egészségügyi alapellátási rendszer infrastrukturális fejlesztése az intézmények szolgáltatásainak és infrastrukturális feltételeinek korszerűsítését, a hozzáférés egyenlőtlenségeinek mérséklését célozza. Az egészségügyi infrastrukturális fejlesztések a lakosság egészségben eltöltött életéveinek a növekedését, a megelőzést, a korai felismerést, a korai fejlesztést, az egészséges fejlődést, az életminőség javítását és a munkaképesség mielőbbi visszaállítását, valamint az erőforrások koncentrálásával az egészségügyi alapellátással kapcsolatban álló, többi ágazathoz tartozó közszolgáltatásokkal való hatékonyabb együttműködést, a szolgáltatások költséghatékonyságának és minőségének javítását segítik elő.

Az intézkedést az indokolja, hogy az egészségügyi alapellátási rendszer infrastruktúrája területileg egyenetlen, magas a rossz állapotú, fejlesztést igénylő, illetve hiányos vagy elavult eszközökkel rendelkező orvosi rendelők, védőnői tanácsadók, iskola-egészségügyi rendelők száma, amely különösen a hátrányos helyzetű térségeket érinti. Ennek megfelelően lehetőség van az egészségügyi alapellátásoknak helyt adó épületek, épületrészek korszerűsítésére, felújítására, átalakítására, bővítésére, indokolt esetben új létesítésére; ingatlankiváltásra, funkciójukat vesztett épületek hasznosítására, funkcióváltásra; szolgálati lakás[[1]](#footnote-1) felújítására, átalakítására, bővítésére, új építésére; egészségfejlesztés infrastrukturális feltételeinek fejlesztésére, , valamint az alapellátási tevékenység végzéséhez szükséges, az ellátás biztosításához elengedhetetlen eszközök beszerzésére, annak érdekében, hogy az egyes településeken, minden lakos számára hozzáférhetővé váljanak a megfelelő infrastrukturális ellátottsággal rendelkező egészségügyi alapellátások szolgáltatásai.

Jelen Felhívás keretében az alábbi közfinanszírozott egészségügyi alapellátások fejlesztése támogatható:

1. háziorvosi, házi gyermekorvosi ellátás (felnőtt, gyermek, vegyes praxis);
2. fogorvosi alapellátás;
3. alapellátáshoz kapcsolódó fogorvosi ügyeleti ellátás;
4. védőnői ellátás;
5. kizárólag nem iskolai épületekben működő iskola-egészségügyi (iskolaorvosi, iskola-fogorvosi) ellátás, amennyiben a fejlesztendő háziorvosi/házi gyermekorvosi/fogorvosi ellátással azonos épületben működik, vagy fog működni.

A felhívás támogatja a praxisközösségi[[2]](#footnote-2) formában való működést, illetve többlet szolgáltatások elérhetővé tételét.

Egészségügyi alapellátás esetében az RRF a többletfeladatokhoz, azaz a háziorvosok kibővített hatásköréhez és praxisközösségek működéséhez kapcsolódó eszközbeszerzést, míg a TOP Plusz a háziorvosok alapfeladat elvégzéséhez szükséges eszközbeszerzését támogatja.

1. **Egészségügyi járóbeteg szakellátás:**

Az általános járóbeteg-szakellátás a beteg folyamatos ellátását, gondozását végző orvos beutalása vagy a beteg jelentkezése alapján, szakorvos által végzett egyszeri, illetve alkalomszerű egészségügyi ellátás, továbbá fekvőbeteg-ellátást nem igénylő krónikus betegség esetén a folyamatos szakorvosi gondozás.

Jelen felhívás keretében közfinanszírozott, önálló járóbeteg szakellátás esetében a helyi önkormányzat vagy helyi önkormányzati társulás fenntartásában lévő szakrendelők infrastruktúra fejlesztése és eszközbeszerzése támogatható, annak érdekében, hogy minden lakos számára egyenlő eséllyel hozzáférhető és megfelelő színvonalú járóbeteg szakellátás legyen biztosított.

1. **Prehospitális sürgősségi ellátás:**

A sürgősségi betegellátó rendszer az egészségügyi ellátórendszer azon szervezeti egységeiből áll, amelyeket a beteg heveny tünete, hirtelen fellépő fájdalma, illetve egészségromlása miatt távközlési eszköz útján vagy személyesen felkereshet és elsődleges ellátásban részesül. A sürgősségi betegellátó rendszer fekvőbeteg-ellátáson kívül szervezett formája a mentés is.

A mentés az azonnali egészségügyi ellátásra szoruló betegnek a feltalálási helyén, mentésre feljogosított szervezet által végzett sürgősségi ellátása, illetve az ehhez szükség szerint kapcsolódóan – az egészségi állapotának megfelelő ellátásra alkalmas – legközelebbi egészségügyi szolgáltatóhoz történő szállítása, valamint a szállítás közben végzett ellátása. A mentés feladatait az ország egész területére kiterjedően az állami mentőszolgálat, valamint – a működési engedélyben és az állami mentőszolgálattal kötött együttműködési megállapodásban meghatározottak szerint – más, mentésre feljogosított szervezetek látják el.

Jelen felhívás keretében a 100%-ban helyi önkormányzati tulajdonban vagy helyi önkormányzati társulás tulajdonában lévő mentőállomások épületeinek infrastruktúra fejlesztése támogatható a meglévő infrastruktúra körülményeinek javítása érdekében.

1. **Szociális alapszolgáltatások és gyermekjóléti alapellátások:**

A szociális alapszolgáltatások infrastruktúrájának fejlesztése feltétele annak, hogy elsősorban a társadalmi leszakadással veszélyeztetett csoportok helyzetének javítására irányuló programok végrehajtásához biztosított legyen a megfelelő intézményi háttér, másrészről a foglalkoztatottsági szint növeléséhez csökkenthetők legyenek a családi terhek és az életminőséget javító, önálló életvitelt támogató új szolgáltatások induljanak.

A gyermekjóléti alapellátások fejlesztése hozzájárul a szolgáltatások megerősítéséhez, a magasabb minőségű szolgáltatáshoz való jobb lakossági hozzáféréshez, a gyermekek családjukban történő nevelkedésének biztosításához.

A fejlesztések célja a szociális igazgatásról és szociális ellátásokról szóló 1993. évi III. törvényben (továbbiakban: Szociális törvény), valamint a gyermekek védelméről és a gyámügyi igazgatásról szóló 1997. évi XXXI. törvényben (továbbiakban: Gyermekvédelmi törvény) nevesített szolgáltatásokhoz való hozzáférés javítása, új szolgáltatások infrastruktúrájának megteremtésével, új férőhelyek kialakításával és már működő ellátások infrastrukturális fejlesztésével.

Jelen felhívás keretében az alábbi szociális alapszolgáltatások és gyermekjóléti alapellátások fejlesztése támogatható:

* a Szociális törvény 57.§ (1) c) - d), f) – j) pontja szerinti szociális alapszolgáltatások:

1. az étkeztetés[[3]](#footnote-3),
2. a házi segítségnyújtás,
3. a jelzőrendszeres házi segítségnyújtás,
4. a közösségi ellátások,
5. a támogató szolgáltatás,
6. az utcai szociális munka,
7. a nappali ellátás.

* a Gyermekvédelmi törvény 15. § (2) bekezdés a) és c) pontjai alapján, a Gyvt. 40. § és 40/A. § pontjában nevesített:

1. család- és gyermekjóléti szolgálat
2. család- és gyermekjóléti központ
3. továbbá gyermekek átmeneti gondozása keretében az 51. § szerinti családok átmeneti otthona.
4. **Pályázók köre:**
   1. **Egészségügyi alapellátás fejlesztése esetén:**

A felhívásra támogatási kérelmet nyújthatnak be:

1. Központi költségvetési irányító és költségvetési szervek (GFO 311, 312);
2. Helyi önkormányzat (GFO 321);
3. Helyi önkormányzatok társulása (GFO 327);
4. Helyi önkormányzati költségvetési szerv (GFO 322);
5. Helyi önkormányzat/helyi önkormányzatok társulása által létrehozott gazdasági társaság, amelyben az önkormányzat/társulás többségi tulajdonrésszel[[4]](#footnote-4) rendelkezik (GFO 11, 572, 573, 575, 576);
6. Magyarország területén alapított és itt székhellyel rendelkező, jogi személyiségű civil szervezetek a 2011. évi CLXXV. törvény alapján (GFO 529, 560; 563, 565, 569);
7. Közalapítvány (GFO 561);
8. Egyházi jogi személy (GFO 55);
9. Egyéb, jogi személyiségű non-profit szervezetek (GFO 591, 599).

Támogatási kérelmet azon támogatást igénylők nyújthatnak be, amelyek tulajdonában, vagy vagyonkezelésében, állami tulajdon esetén vagyonkezelésében, használatában lévő ingatlanban az egészségügyi alapellátásról szóló 2015. évi CXXIII. törvény 5. § (1) bekezdésének a) – e) pontja szerinti valamely feladatot ellátó, működési engedéllyel és NEAK finanszírozási szerződéssel, területi ellátási kötelezettséggel rendelkező egészségügyi szolgáltató működik, vagy a projekt eredményeképpen működni fog.

* 1. **Egészségügyi járóbeteg szakellátás esetén:**

A felhívásra támogatási kérelmet nyújthatnak be:

1. Helyi önkormányzat (GFO 321);
2. Helyi önkormányzatok társulása (GFO 327);
3. Helyi önkormányzati költségvetési szerv (GFO 322);
4. Helyi önkormányzat/helyi önkormányzatok társulása által létrehozott gazdasági társaság, amelyben az önkormányzat/társulás többségi tulajdonrésszel rendelkezik (GFO 11, 572, 573, 575, 576).

Támogatási kérelmet azon támogatást igénylők nyújthatnak be, amelyek tulajdonában vagy vagyonkezelésében lévő ingatlanban az egészségügyi járóbeteg szakellátási feladatot ellátó, működési engedéllyel és NEAK finanszírozási szerződéssel rendelkező egészségügyi szolgáltató működik.

1. **Prehospitális sürgősségi ellátások esetén:**

A felhívásra támogatási kérelmet nyújthatnak be:

1. Helyi önkormányzat (GFO 321);
2. Helyi önkormányzatok társulása (GFO 327).

Támogatási kérelmet azon támogatást igénylők nyújthatnak be, amelyek kizárólagos tulajdonában áll az ingatlan, ahol a prehospitális sürgősségi feladatot ellátó, működési engedéllyel rendelkező egészségügyi szolgáltató működik.

1. **Szociális alapszolgáltatások és gyermekjóléti alapellátások esetén:**

A Felhívásra támogatási kérelmet nyújthatnak be, az intézmények fenntartói/fenntartói jogok gyakorlását ellátó szervezet vagy az épületek tulajdonosai, amennyiben az alábbi támogatást igénylők körébe tartoznak:

1. Helyi önkormányzatok és társulásaik (GFO 321; 327);
2. Helyi önkormányzati költségvetési szerv (GFO 322);
3. Helyi és országos nemzetiségi önkormányzatok és társulásai (GFO 351; 353; 371; 373);
4. Önkormányzat többségi tulajdonában[[5]](#footnote-5) lévő gazdasági társaság (GFO 11);
5. Egyházi jogi személy (GFO 55);
6. Magyarország területén alapított és itt székhellyel rendelkező, jogi személyiségű civil szervezetek a 2011. évi CLXXV. törvény alapján (GFO 529, 560; 563, 565, 569);
7. Közalapítvány (GFO 561);
8. Nonprofit gazdasági társaság, szervezet (GFO 572; 573; 575; 576; 599).

A támogatási kérelem benyújtására konzorciumi formában is van lehetőség. Az A), B), C, D) főtevékenységhez kapcsolódóan önállóan nem, kizárólag konzorciumi partnerként nyújthatnak be támogatási kérelmet a projektelőkészítés, projektmenedzsment, közbeszerzés, műszaki ellenőr és kötelezően előírt nyilvánosság biztosítása tevékenységek megvalósítására az alábbi szervezetek:

1. Vármegyei önkormányzat (GFO 321)
2. Önkormányzati hivatal (költségvetési szerv) (GFO 325)
3. Nonprofit gazdasági társaság, szervezet (GFO 572, 573, 575, 576, 599), amelyben az állam vagy önkormányzat – együttesen vagy külön, közvetve vagy közvetlenül – 100%-os tulajdoni részesedéssel rendelkezik.
4. Vállalkozás (GFO 11), amelyben az állam vagy önkormányzat – együttesen vagy külön, közvetve vagy közvetlenül – 100%-os tulajdoni részesedéssel rendelkezik.

A felhívás illeszkedik az OFTK és a szakpolitikai stratégiák (Egészséges Magyarország 2021-2027, Tartós ápolás-gondozásra vonatkozó stratégia 2030) céljaihoz, figyelembe veszi az MNTFS 2030 Új Roma Stratégia „Egészségügyi alapellátás fejlesztése, „kapuőri” szerepének megerősítése” célját.

1. **Földrajzi területi korlátozás:**

A kevésbé fejlett régiók szerinti vármegyék településein, kivéve a vármegyei Integrált Területi Programokban meghatározott azon városokat és várostérségeket, amelyek a Fenntartható Városfejlesztési eszköz keretében jogosultak támogatási kérelmet benyújtani.

1. **Támogatási összeg (az előterjesztés időpontjában hatályos ÉFK alapján):**

64,28 Mrd Ft

1. **Elbírálás módja:**

A projektekről TKR standard eljárás szabályai szerint születik döntés.

1. **Alkalmazott kiválasztási eljárásrend:**

A felhívásra beérkező támogatási kérelmek a Korm. rendelet alapján területi kiválasztási eljárásrend (TKR) alapján kerülnek kiválasztásra.

1. **A felhívás a következő OP indikátorok teljesítéséhez járul hozzá:**

|  |  |
| --- | --- |
| **Indikátor megnevezése** | **Kódszám** |
| Fejlesztéssel érintett egészségügyi alapellátást nyújtó szolgálatok (benne: háziorvos, házi gyermekorvos, fogorvosi, védőnői szolgálat és kapcsolódó ügyeleti ellátás, iskola-egészségügyi ellátás) száma | TPO01 |
| A fejlesztés révén létrejövő, megújuló szociális alapszolgáltatások és gyermekjóléti alapellátások száma | TPO02 |
| Az új vagy korszerűsített egészségügyi ellátó létesítmények éves felhasználói | RCR73 |
| Fejlesztett egészségügyi szolgáltatásokkal rendelkező települések száma | TPR13 |
| Újonnan létrehozott vagy férőhelybővítéssel érintett szociális alapszolgáltatásokkal és gyermekjóléti alapellátásokkal rendelkező települések száma | TPR14 |

1. **Kiválasztási kritériumok:**
2. **Felhívásspecifikus nem hiánypótoltatható jogosultsági kritériumok:**

Nem releváns.

1. **Felhívásspecifikus hiánypótoltatható jogosultsági kritériumok:**
2. A támogatási kérelemben szereplő, az igényelt támogatásra vonatkozó táblázatok adatai egyezőek.
3. A fejlesztés megvalósításának időtartama a felhívásban megadott időintervallum maximumán belül van.
4. A hiánypótolható, kötelezően csatolandó mellékletek benyújtásra kerültek.
5. A támogatást igénylő rendelkezik az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. §-a szerinti öt évre szóló helyi esélyegyenlőségi programmal vagy az egyenlő bánásmódról és az esélyegyenlőség előmozdításáról szóló 2003. évi CXXV. törvény 63. §-a szerinti esélyegyenlőségi tervvel.
6. **Felhívásspecifikus tartalmi kiválasztási kritériumok:**

| **Azonosító** | **Kritérium megnevezése** | **Tartalmi magyarázat** | **Értékelési módszertan** | **Minősítés**  **(Megfelelt/**  **Részben megfelelt/**  **Nem felelt meg/**  **Nem releváns)** |
| --- | --- | --- | --- | --- |
|  | Kizáró okok vizsgálata | A támogatást igénylő és a támogatási kérelem tárgya nem tartozik a Felhívás 1.2. pontjában meghatározott kizáró okok alá. | Vizsgálandó, hogy a Projekt adatlap adatmezői és a megalapozó dokumentum alapján a támogatást igénylő és a támogatási kérelem tárgya nem tartozik a Felhívás 1.2. pontjában meghatározott kizáró okok alá.  **„Nem felelt meg” minősítés esetén a támogatási kérelem elutasításra kerül.** | Megfelelt  Nem felelt meg |
|  | Szakmai indokoltság, megalapozottság | A helyzetelemzés és az igényfelmérés alátámasztja a tervezett fejlesztés indokoltságát, szükségességét. | Vizsgálandó, hogy a megalapozó dokumentumban kifejtetésre került minden releváns szempont az alábbiakhoz kapcsolódóan:   * érintett hátrányos helyzetű célcsoport(ok) bemutatása, és annak kifejtése hogyan segíti őket a beruházás, * az érintett terület lehatárolása és a meglévő állapot bemutatása, * a fejlesztés indokoltsága, szükségessége, * annak bemutatása, hogy a fejlesztés nem okoz kihasználatlan kapacitásbővítést, fejlesztést, * a projekt megalapozottsága (egyszerűsített közgazdasági elemzését).   Szociális alapszolgáltatások és gyermekjóléti alapellátások fejlesztése esetén különösen vizsgálandó, hogy a fejlesztendő szolgáltatásra vonatkozóan az igényfelmérési szempontok (melyeket az „Útmutató a Megalapozó dokumentum elkészítéséhez” c. felhívás melléklet, valamint a Felhívás 2.3. pontja tartalmaz) bemutatásra kerültek, melyek révén felhívás céljának megfelelő minőségi és egyenlő eséllyel hozzáférhető szolgáltatások kerülnek fejlesztésre.  A 2021/1060/EU rendelete 73. cikk (2) c) pontjának való megfelelés érdekében bemutatásra került, hogy a választott műszaki megoldások a legoptimálisabbak a tervezett célok eléréséhez.  Vizsgálandó, hogy minden releváns kérdés kifejtésre került, valamint hogy a helyzetelemzés a projekt keretében tervezett tevékenységek indokoltságát, célját alátámasztja.  Az értékelés során vizsgálandó:   * a megalapozó dokumentum értékelési szemponthoz kapcsolódó pontjai, * a Felhívás 12.1 pontja szerinti releváns megalapozó dokumentum mellékletek.   **„Nem felelt meg” minősítés esetén a támogatási kérelem elutasításra kerül.** | Megfelelt  Nem felelt meg |
|  | Szakmai indokoltság, megalapozottság | A támogatást igénylő megfelel a Felhívás 1.1. pontjában foglalt elvárásoknak. | A Felhívás 1.1. pontja alapján főtevékenységenként eltérő a lehetséges támogatást igénylők köre, valamint az annak alátámasztásul szolgáló benyújtandó dokumentumok köre.  Vizsgálni szükséges, hogy a projekt a Felhívás 1.1. pontjában foglalt elvárásoknak teljeskörűen megfelel.  Amennyiben a támogatás kérelem több főtevékenység fejlesztésére is irányul, úgy a támogatást igénylőnek meg kell felelnie az összes fejlesztendő főtevékenység támogatást igénylői körére vonatkozó elvárásnak.  Az értékelés során vizsgálandó:   * a megalapozó dokumentum értékelési szemponthoz kapcsolódó pontjai, * a fejlesztendő ingatlan(ok) tulajdoni lapja, vagy vagyonkezelést/használati jogot igazoló dokumentum (Amennyiben a Felhívás 1.1. pontja alapján a támogatást igénylő az ingatlan(ok) tulajdonosa/vagyonkezelője/használója, annak igazolásául szükséges a fejlesztendő ingaltan(ok) tulajdoni lapjának vagy vagyonkezelést/használati jogot igazoló dokumentumnak a benyújtása a támogatási kérelemmel egyidejűleg.) * Konzorciumi együttműködési megállapodás támogatási kérelem benyújtásához (amennyiben releváns) * egyéb, a Felhívás 12.1 pontja szerinti releváns megalapozó dokumentum melléklet. * egészségügyi alapellátás esetén releváns dokumentumok: * Összesítés a fejlesztéssel érintett egységek működési engedélyéről, a fejlesztéssel érintett közfinanszírozott kapacitásokról – egészségügyi alapellátás * Az egészségügyi szolgáltató és az önkormányzat között létrejött egészségügyi ellátásra vonatkozó megállapodás (amennyiben releváns) * Helyi önkormányzat támogató nyilatkozata, amennyiben a támogatást igénylő nem az önkormányzat (amennyiben releváns) * Több települést ellátó praxishoz tartozó, konzorciumban nem résztvevő települések támogató nyilatkozata (amennyiben releváns) * Védőnői szolgálat esetén a jogszabály szerinti megállapodás másolata * egészségügyi járóbeteg szakellátás esetén releváns dokumentumok: * Összesítés a fejlesztéssel érintett egységek működési engedélyéről, a fejlesztéssel érintett közfinanszírozott kapacitásokról – járóbeteg szakellátás * Egészségügyi járóbeteg szakrendelő által benyújtott támogatási kérelem esetén az intézmény fenntartójának/tulajdonosának hozzájáruló nyilatkozata (amennyiben releváns) * szociális alapszolgáltatások és gyermekjóléti alapellátások esetén releváns dokumentumok: * A fenntartó vagy az ingatlan tulajdonosának hozzájáruló támogató nyilatkozata a projekt benyújtásához (Amennyiben intézménynek helyt adó ingatlan tulajdonosa különbözik az intézménynek fenntartójától.) * Fejlesztéssel érintett intézmény alapító vagy létesítő okirata (Helyi önkormányzat esetén Törzskönyvi igazolás is elfogadható!) * Szolgáltatói nyilvántartásba vételt igazoló dokumentum (működési engedély)   **„Nem felelt meg” minősítés esetén a támogatási kérelem elutasításra kerül.** | Megfelelt  Nem felelt meg |
|  | Szakmai indokoltság, megalapozottság | Szociális alapellátás és/vagy gyermekjóléti alapellátás férőhelybővítése/új szolgáltatás létrehozása esetén a projekt illeszkedik a helyi önkormányzat szociális szolgáltatástervezési koncepciójához vagy a projekt támogató önkormányzati döntéssel rendelkezik. | Szociális alapellátás és/vagy gyermekjóléti alapellátás esetén, ha a projekt férőhelybővítésre/új szolgáltatás létrehozására irányul, és a megvalósítási helyszínnel érintett település rendelkezik szociális szolgáltatástervezési koncepcióval, a megalapozó dokumentumban be kell mutatni a tervezett fejlesztés szociális szolgáltatástervezési koncepcióhoz való illeszkedését.  Amennyiben a megvalósítási helyszínnel érintett település nem rendelkezik szociális szolgáltatástervezési koncepcióval, úgy a támogatási kérelem benyújtásához a fejlesztéssel érintett település támogató önkormányzati döntését kell csatolni.  Vizsgálni szükséges, hogy releváns esetben az illeszkedés bemutatásra került vagy a projekt támogató önkormányzati döntéssel rendelkezik.  Az értékelés során vizsgálandó:   * a megalapozó dokumentum értékelési szemponthoz kapcsolódó pontjai, * Nyilatkozat: illeszkedés a helyi önkormányzat szociális szolgáltatástervezési koncepciójához/támogató önkormányzati döntés.   Kiegészítő magyarázó információk a szociális szolgáltatástervezési koncepcióra vonatkozóan:  *A szociális igazgatásról és szociális ellátásokról szóló 1993. évi III. törvény 92.§ (3) bekezdése értelmében: „A legalább kétezer lakosú települési önkormányzat a településen, fővárosban élő szociálisan rászorult személyek részére biztosítandó szolgáltatási feladatok meghatározása érdekében - jogszabályban meghatározottak szerint - szolgáltatástervezési koncepciót készít. Amennyiben a települések egyes szociális feladataikat társulás keretében látják el, e szolgáltatások tekintetében a szolgáltatástervezési koncepciót a társulás készíti el.”*  *A szolgáltatástervezési koncepció tartalmára vonatkozó jogszabályi meghatározásokat a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendelet 111/A. §-a tartalmazza.*  **„Nem felelt meg” minősítés esetén a támogatási kérelem elutasításra kerül.**  **„Nem releváns” minősítés: ha a projekt nem tartalmazza szociális alapellátás és/vagy gyermekjóléti alapellátás férőhelybővítését/új szolgáltatás létrehozását.** | Megfelelt  Nem felelt meg  Nem releváns |
|  | Szakmai indokoltság, megalapozottság | Szociális alapszolgáltatás és gyermekjóléti alapellátás esetében a projektben nem kerül sor tartós bentlakást nyújtó gondozóintézmények építésére, felújítására vagy fejlesztésére. | Vizsgálandó, hogy a projektbenszociális alapszolgáltatás és gyermekjóléti alapellátás főtevékenység esetében nem kerül sor tartós bentlakást nyújtó gondozóintézmények építésére, felújítására vagy fejlesztésére.  **„Nem felelt meg” minősítés esetén a támogatási kérelem elutasításra kerül.**  **„Nem releváns” minősítés: ha a projektben nem tervezett szociális alapszolgáltatás és gyermekjóléti alapellátás fejlesztése.** | Megfelelt  Nem felelt meg  Nem releváns |
|  | Szakmai indokoltság, megalapozottság | A szolgálati lakás fejlesztése indokolt, kizárólag lakófunkció fejlesztésére szolgál, és nem jelenti a projekt elsődleges célját, kizárólag kiegészítő jellegű. | A szolgálati lakás beruházás csak kiegészítő jelleggel önállóan nem támogatható, választható tevékenységként és korlátozott összegben támogatható. A megalapozó dokumentum és a Projekt adatalap alapján szükséges vizsgálni a tevékenység megvalósításának indokoltságát és a költségkorlátnak való megfelelést.  **„Nem releváns” minősítés: ha a projektben nem tervezett szolgálati lakás fejlesztése.** | Megfelelt  Nem felelt meg  Nem releváns |
|  | Szakmai indokoltság, megalapozottság | Háziorvosi ellátás fejlesztése esetén a fejlesztendő háziorvosi szolgálat adott ellátási körzetébe tartozó betegek száma eléri:  a) felnőtt háziorvosi praxis esetén a 900 főt,  b) házi gyermekorvosi praxis esetén a 300 főt,  c) vegyes háziorvosi praxis esetében az ellátási körzetbe tartozó felnőtt és gyermek létszám együttesen a 900 főt. | Vizsgálandó, hogy a háziorvosi rendelő fejlesztése esetén a fejlesztendő háziorvosi szolgálat adott ellátási körzetébe tartozó betegek száma eléri-e a minimum létszámot.  Az ellátott betegek száma esetében kizárólag az ellátási körzetbe tartozó, NEAK által igazolt ellátandó lakosságszám vehető figyelembe, melyet az „Összesítés a fejlesztéssel érintett egységek működési engedélyéről, a fejlesztéssel érintett közfinanszírozott kapacitásokról – egészségügyi alapellátás” c. projekt dokumentáció „Ellátási körzet lakosságszáma (fő)” c. oszlop alapján szükséges igazolni.  **„Nem releváns” minősítés: ha a projektben nem tervezett háziorvosi szolgálat fejlesztése.** | Megfelelt  Nem felelt meg  Nem releváns |
|  | Szakmai indokoltság, megalapozottság | Betöltetlen szolgálat, praxis fejlesztése esetén a támogatást igénylő vállalja a fejlesztett szolgálat, praxis betöltésére irányulóan intézkedési terv készítését és végrehajtásának rendszeres bemutatását. | A kedvezményezettnek a fejlesztendő szolgálat, praxis betöltésére irányulóan intézkedési tervet kell készítenie az első mérföldkőig, és annak végrehajtását be kell mutatnia a második mérföldkőnél, illetve releváns esetben (ha a praxis/szolgálat nem kerül betöltésre a második mérföldkőig) a projekt fenntartási jelentésekben.  Az értékelés során vizsgálandó:   * a megalapozó dokumentum értékelési szemponthoz kapcsolódó pontjai, * a Projekt adatlap Mérföldkövek pontja.   **„Nem releváns” minősítés: ha a projekt nem tartalmazza betöltetlen praxis, szolgálat fejlesztését.** | Megfelelt  Nem felelt meg  Nem releváns |
|  | Szakmai indokoltság, megalapozottság | Az egészségügyi alapellátás fejlesztése esetén a támogatást igénylő a projektben vizsgálja, hogy a többi ágazathoz tartozó közszolgáltatásokkal való hatékonyabb együttműködést, a szolgáltatások költséghatékonyságának és minőségének javítását miként segíti elő a fejlesztés. | A megalapozó dokumentum, valamint a projektdokumentáció alapján szükséges vizsgálni a kritériumnak való megfelelést.  **„Nem releváns” minősítés: ha a projektben nem tervezett egészségügyi alapellátás fejlesztése.** | Megfelelt  Nem felelt meg  Nem releváns |
|  | Partnerség | A megfelelő partnerségi kör bevonás, egyeztetés megtörtént, megfelelően tervezett az együttműködés. | Vizsgálni szükséges, hogy a projekt céljainak elérése érdekében megfelelően felmérésre került-e a lehetséges partnerek köre és bevonásuk megtörtént-e.  Nem csak a konzorciumi együttműködés, hanem az egyéb szakmai együttműködés is elfogadható.  Nem elvárás, hogy minden lehetséges partner bevonása a támogatási kérelem benyújtásáig megtörténjen, azonban a megalapozó dokumentumban szükséges a partnerek körének felmérése és tervezett bevonásuk bemutatása. | Megfelelt  Részben megfelelt  Nem felelt meg |
| **Előnyben részesítést biztosító szempontok** | | | | |
|  | Költséghatékonyság | A projekt „TPO01 Fejlesztéssel érintett egészségügyi alapellátást nyújtó szolgálatok (benne: háziorvos, házi gyermekorvos, fogorvosi, védőnői szolgálat és kapcsolódó ügyeleti ellátás, iskola-egészségügyi ellátás) száma” c. indikátor OP célérték teljesüléséhez való hozzájárulásának mértéke forrásarányos módon tervezett. | **Megfelelt**: Amennyiben a projektben a TPO01 indikátorra tett célérték vállalás esetében az 1 szolgálatra eső támogatási kérelem benyújtásakori igényelt támogatási összeg 38 000 000 Ft vagy az alatti az „Egészségügyi alapellátás fejlesztése” főtevékenységre betervezett költséghez viszonyítottan.  **Részben megfelelt**: Amennyiben a projektben a TPO01 indikátorra tett célérték vállalás esetében az 1 szolgálatra eső támogatási kérelem benyújtásakori igényelt támogatási összeg 38 000 000 Ft – 48 200 000 Ft közötti az „Egészségügyi alapellátás fejlesztése” főtevékenységre betervezett költséghez viszonyítottan.  **Nem felelt meg:** Amennyiben a projektben a TPO01 indikátorra tett célérték vállalás esetében az 1 szolgálatra eső támogatási kérelem benyújtásakori igényelt támogatási összeg 48 200 000 Ft vagy afeletti az „Egészségügyi alapellátás fejlesztése” főtevékenységre betervezett költséghez viszonyítottan. | Megfelelt  Részben megfelelt  Nem felelt meg |
|  | Szakmai indokoltság | A projekt a kedvezményezett járások besorolásáról szóló  290/2014 (XI.26) Kormányrendelet értelmében kedvezményezett, fejlesztendő vagy komplex programmal fejlesztendő járásban valósul meg. | Az értékelés vizsgálata a 290/2014. (XI. 26.) Korm. rendelet 3. sz. melléklete alapján történik: <http://njt.hu>  **Nem felelt meg:** amennyiben a fejlesztés helyszíne a jogszabállyal nem érintett járás területén valósul meg.  **Részben megfelelt:** amennyiben a fejlesztés kedvezményezett járás / fejlesztendő járás területén valósul meg.  **Megfelelt:** amennyiben a fejlesztés komplex programmal fejlesztendő járás területén valósul meg.  Amennyiben a projekt több járás közigazgatási területét érinti, úgy minden érintett járás figyelembe vehető és már egy járás érintettsége esetén részben megfelelt/megfelelt minősítés adható. Amennyiben több járás érintett, melyek eltérő kategóriába tartoznak, az adott projekt szempontjából releváns legmagasabb kategóriát szükséges figyelembe venni. | Megfelelt  Részben megfelelt  Nem felelt meg |
|  | Integráltság | A projekt több önállóan támogatható tevékenységre terjed ki és választható, önállóan nem támogatható tevékenységet is tartalmaz. | **Megfelelt**: a projekt egynél több önállóan támogatható tevékenységet és legalább egy választható, önállóan nem támogatható tevékenységet tartalmaz.  **Részben megfelelt:** a projekt csak egy önállóan támogatható tevékenységet és legalább egy választható, önállóan nem támogatható tevékenységet tartalmaz.  **Nem felelt meg:** fejlesztés csak egy önállóan támogatható tevékenységet tartalmaz választható, önállóan nem támogatható tevékenység nélkül. | Megfelelt  Részben megfelelt  Nem felelt meg |
|  | Szinergia | A projekt kapcsolódik uniós vagy hazai forrásból támogatott fejlesztésekhez és az adott Vármegyei Esélyteremtő Paktum vármegyei szolgáltatáshiányokra válaszoló intézkedéseihez illeszkedő egészségügyi/szociális szolgáltatások hozzáférhetőségét segítő tevékenységeket valósít meg. | **Megfelelt**: Amennyiben a projekt közvetlenül kapcsolódik:   * uniós vagy hazai forrásból támogatott fejlesztésekhez is (pl.: a korábban fejlesztéssel érintett épületben további férőhelybővítésre / eszközbeszerzésre kerül sor); **ÉS** * az adott Vármegyei Esélyteremtő Paktum vármegyei szolgáltatáshiányokra válaszoló intézkedéseihez (Szolgáltatási Út Térképhez) illeszkedő egészségügyi/szociális szolgáltatások hozzáférhetőségét segítő tevékenységekhez.   **Részben megfelelt:** Amennyiben a projekt:   * közvetetten kapcsolódik uniós vagy hazai forrásból támogatott fejlesztésekhez. (Pl.: a fejlesztéssel érintett épület/épületrész közvetlen környezetében [közvetlenül határos telken] közterület beruházásra kerül sor (pl.: út vagy kerékpárút építés/fejlesztés az elérhetőség segítésére, közlekedésbiztonság elősegítése, vagy park-, játszótérfejlesztés)); **ÉS** * közvetlenül kapcsolódik a Vármegyei Esélyteremtő Paktum vármegyei szolgáltatáshiányokra válaszoló intézkedéseihez (Szolgáltatási Út Térképhez) illeszkedő egészségügyi/szociális szolgáltatások hozzáférhetőségét segítő tevékenységekhez.   **Nem felelt meg:** Amennyiben a projekt:   * közvetlenül és közvetetten sem kapcsolódik egyéb uniós vagy hazai forrásból támogatott fejlesztéshez; **ÉS/VAGY** * közvetlenül nem kapcsolódik a Vármegyei Esélyteremtő Paktum vármegyei szolgáltatáshiányokra válaszoló intézkedéseihez (Szolgáltatási Út Térképhez) illeszkedő egészségügyi/szociális szolgáltatások hozzáférhetőségét segítő tevékenységekhez.   Uniós vagy hazai forrásból támogatott fejlesztéshez való közvetlen és közvetett kapcsolódás alatt a hatályos támogatási szerződéssel rendelkező és/vagy megvalósult projektek értendők. A megalapozó dokumentumban szükséges bemutatni a szempontnak való megfelelést a kapcsolódó projekt rövid bemutatásával és projekt azonosítójának megadásával.  Amennyiben a projekt több épület/épületrész/szolgáltatás/ellátás fejlesztését érinti, legalább az egyik fejlesztéssel érintett épület/épületrész/szolgáltatás/ellátás esetében a kapcsolódásnak megállapíthatónak kell lennie.  A Szolgáltatási Út Térképhez (SZÚT) való illeszkedést a támogatási kérelem benyújtásakor rendelkezésre álló SZÚT alapján kerül vizsgálatra. Amennyiben az adott Vármegyei Esélyteremtő Paktum és kapcsolódó Szolgáltatási Út Térkép felülvizsgálatára időközben sor került, ezen dokumentumokhoz való illeszkedés a felülvizsgálatot követően benyújtott támogatási kérelmek esetében fogadható el.  **Vármegyei Esélyteremtő Paktum:** A Megyei/Vármegyei Felzárkózási Fórum által létrehozott olyan, a Szolgáltatási Út Térképen alapuló együttműködések gyűjteménye, melyek a közreműködő szereplőknél rendelkezésre álló eszközök, szolgáltatások, intézmények stb. felhasználásával megoldásokat nyújtanak a vármegyei szinten jelentkező hiányok ellátására. A Vármegyei Esélyteremtő Paktum összefoglaló elnevezés, mely fogalomba értendőek az EFOP-1.6.3. konstrukció keretében kidolgozott, meglévő Megyei Esélyteremtő/Esélyegyenlőségi Paktumok, valamint ezek felülvizsgálataként módosított dokumentumok, valamint meglévő hiányában újonnan elkészített Vármegyei Esélyteremtő Paktum.  **Szolgáltatási Út Térkép:** A Megyei/Vármegyei Felzárkózási Fórumok üléseinek kimeneteként kerültek/kerülnek létrehozásra a Szolgáltatási Út Térképek, melyek célja a vármegyében meglévő szolgáltatások lakossághoz való elérésének vizsgálata, különös tekintettel a helyi szinten hiányzó szolgáltatásokra (pl.: a HEP-ekben beazonosított szolgáltatás hiányok alapján), és annak megoldási javaslataira. A Szolgáltatási Út Térkép összefoglaló elnevezés, mely fogalomba értendőek az EFOP-1.6.3. konstrukció keretében kidolgozott, meglévő Megyei Esélyteremtő/Esélyegyenlőségi Paktumokhoz, illetve ezek felülvizsgálataként módosított dokumentumokhoz, valamint meglévő hiányában újonnan elkészített Vármegyei Esélyteremtő Paktumhoz kapcsolódó Szolgáltatási Út Térképek. | Megfelelt  Részben megfelelt  Nem felelt meg |

**Területspecifikus kiválasztási kritériumok**

**a TOP Plusz-3.3.2-21 kódszámú,**

**Helyi egészségügyi és szociális infrastruktúra fejlesztése című felhívásban**

**Győr-Moson-Sopron vármegye**

|  | **Értékelési szempont** | **Adható pontszám** | **Magyarázat** |
| --- | --- | --- | --- |
| **0.** | A projekt tartalmi megfelelősége. | **0-51** | Az általános és felhívás-specifikus szövegesen értékelt releváns kiválasztási kritériumok alapján elért pontszám arányos összege. |
|  | **Hozzájárulás a megyei területfejlesztési program prioritásaihoz** | | |
|  | A tervezett projekt hozzájárulása a területfejlesztési program által meghatározott prioritásokhoz és az ezekhez rendelt intézkedésekhez. | 0/5 | Győr-Moson-Sopron Megyei Területfejlesztési Stratégiai Program 3. Prioritások azonosítása fejezet (28. oldaltól).  **0 pont:** Ha a tervezett projekt nem illeszkedik.  **5 pont:** A tervezett projekt részletesen bemutatja az adott prioritáshoz és az ahhoz rendelt intézkedéshez való illeszkedést. Prioritás 5 (58. oldal): Egészséges, aktív és támogató társadalom  A szempontnak való megfelelést a megalapozó dokumentumban szükséges bemutatni. |
|  | Településtipizálás, illeszkedés az ITP-hez. | 0/2/4/6/8/10/12 | Megyei ITP-ben szereplő komplex településfejlettségi mutató értékei alapján (2. sz. melléklet, komplex\_norm, R oszlopa) szükséges a szempontnak való megfelelést bemutatni a megalapozó dokumentumban.  **0 pont:** 0,86 és afelett  **2 pont:** 0,81-0,85  **4 pont:** 0,76-0,80  **6 pont:** 0,71-0,75  **8 pont:** 0,66-0,70  **10 pont:** 0,61-0,65  **12 pont:** 0,65 alatt |
|  | A pályázat konzorciumban történő megvalósítása. | 0/10 | **0 pont:** Ha a támogatást igénylő önállóan valósítja meg a pályázatot.  **10 pont:** Ha a támogatást igénylő konzorciumban valósítja meg a pályázatot.  A szempontnak való megfelelés vizsgálata a támogatási kérelemhez benyújtott konzorciumi együttműködési megállapodás alapján történik. |
|  | **Területi egyenlőtlenségek csökkentése** | | |
|  | A projekt megvalósításával érintett település a 105/2015. (IV. 23.) Korm. rendelet 2. sz. melléklete alapján társadalmi-gazdasági és infrastrukturális szempontból kedvezményezett településnek és/vagy jelentős munkanélküliséggel sújtott településnek minősül. | 0/4 | A megalapozó dokumentumban szükséges bemutatni a megvalósítással érintett településeket és jogszabály szerinti besorolásuk bemutatását.  A feltétel teljesülésének vizsgálata a 105/2015. (IV. 23.) Korm. rendelet 2. sz. melléklete alapján történik: <http://njt.hu>  **0 pont:** amennyiben a projekt megvalósításával érintett település(ek) egyik kategóriába sem sorolható(ak).  **4 pont:** a tervezett projekt a kormányrendeletben meghatározott kedvezményezett településen valósul meg, amely társadalmi-gazdasági és infrastrukturális szempontból kedvezményezett településnek és/vagy jelentős munkanélküliséggel sújtott településnek minősül. |
|  | A tervezett projekt a 290/2014. (XI. 26.) Korm. rendelet alapján besorolt kedvezményezett járásba, illetve a Győr-Moson-Sopron Megyei Közgyűlés 8/2016. (II..26.) számú határozata értelmében regionális szempontból kedvezményezett járásba tartozó településen valósul meg. | 0/4/8 | A megalapozó dokumentumban szükséges bemutatni a megvalósítással érintett településeket és jogszabály szerinti besorolásuk bemutatását.  A feltétel teljesülésének vizsgálata a 290/2014. (XI. 26.) Korm. rendelet 3. sz. melléklete alapján történik: <http://njt.hu>  **0 pont:** A tervezett projekt nem kedvezményezett járásban található településen valósul meg.  **4 pont:** A tervezett projekt a megye által besorolt regionális szempontból kedvezményezett járáshoz tartozó településen valósul meg.  **8 pont:** A tervezett projekt a 290/2014. (XI. 26.) Korm. rendelet alapján meghatározott kedvezményezett járásban található településen valósul meg. |
|  | A fejlesztés 5.000 fő alatti lakónépességű településen valósul meg. | 0/5 | A szempontnak való megfelelést a megalapozó dokumentumban szükséges bemutatni.  Az adatok forrása: KSH online elérhető helységnévtára (<http://www.ksh.hu/apps/hntr.main>) szerinti, a támogatási kérelem benyújtásakor rendelkezésre álló legfrissebb adatok alapján.  **0 pont:** amennyiben a projekt megvalósítási helyszíne 5000 vagy afeletti lakónépességű település.  **5 pont**: amennyiben a projekt megvalósítási helyszíne 5000 fő alatti lakónépességű település.  Amennyiben a projekt megvalósítási helyszíne több települést érint és legalább egyik település 5000 fő lakónépesség alatti, úgy 5 pont adható. |
|  | **Népességmegtartó képesség erősítése, élhető település kialakítása** | | |
|  | Infrastrukturális fejlesztés esetén a projektben megújuló energiát hasznosító technológiák is alkalmazásra kerülnek. | 0/10 | A szempontnak való megfelelés a projekt adatlap és a megalapozó dokumentum alapján kerül értékelésre.  **0 pont:** amennyiben a támogatást igénylő nem tervezi megújuló energiaforrások kialakítását a projektben, vagy nincs rá vonatkozó információ a támogatási kérelemben.  **10 pont:** amennyiben infrastrukturális fejlesztés esetén, a támogatást igénylő megújuló energiaforrások kialakítását tervezi a projektben. |
|  | A projekt több egészségügyi alapellátás fejlesztésére irányul. | 0/2/5 | Az értékelési szempontba beszámítható egészségügyi alapellátási formák:   1. háziorvosi ellátás (ideértve: felnőtt, gyermek, vegyes praxist, melyek külön-külön számítandóak a pontozás során, azonban a vegyes háziorvosi praxis egy alapellátásnak számít); 2. fogorvosi alapellátás; 3. alapellátáshoz kapcsolódó fogorvosi ügyeleti ellátás; 4. védőnői ellátás; 5. iskola-egészségügyi ellátás (ideértve: iskolaorvosi, iskola-fogorvosi ellátást, melyek külön-külön számíthatóak).   A szempontnak való megfelelés a megalapozó dokumentum és az "Összesítés a fejlesztéssel érintett egységek működési engedélyéről, a fejlesztéssel érintett közfinanszírozott kapacitásokról - egészségügyi alapellátás" c. dokumentum alapján kerül vizsgálatra.  **0 pont:** amennyiben a projekt 1 db egészségügyi alapellátás fejlesztését érinti, vagy ha a projekt nem tartalmazza egészségügyi alapellátás fejlesztését.  **2 pont:** amennyiben a projekt 2 db vagy 3 db egészségügyi alapellátás fejlesztését tartalmazza.  **5 pont:** amennyiben a projekt 4 db vagy annál több egészségügyi alapellátás fejlesztését tartalmazza. |
|  | A projekt keretében több szociális alapszolgáltatás, gyermekjóléti alapellátás fejlesztése valósul meg. | 0-10 | Az értékelési szempontba beszámítható szociális alapszolgáltatás, gyermekjóléti alapellátás:  1) az étkeztetés  2) a házi segítségnyújtás  3) a jelzőrendszeres házi segítségnyújtás  4) a közösségi ellátások  5) a támogató szolgáltatás  6) az utcai szociális munka  7) a nappali ellátás  8) család- és gyermekjóléti szolgálat  9) család- és gyermekjóléti központ  10) családok átmeneti otthona  A szempontnak való megfelelést a megalapozó dokumentumban kell bemutatni.  **Érintett szolgáltatásonként 1 pont adható, maximálisan 10 pont adható.** |
|  | Egészségügyi alapellátás fejlesztése esetén a projekt keretében a támogatási kérelem benyújtásakor betöltetlennek minősülő védőnői szolgálat, háziorvosi/házi gyermekorvosi/fogorvosi/iskola-egészségügyi praxis is fejlesztésre kerül. | 0/5 | A szempont a támogatási kérelem benyújtásakor betöltetlen praxisok, szolgáltatások fejlesztését pontozza.  A szempontnak való megfelelés a megalapozó dokumentum és az "Összesítés a fejlesztéssel érintett egységek működési engedélyéről, a fejlesztéssel érintett közfinanszírozott kapacitásokról - egészségügyi alapellátás" c. dokumentum alapján kerül vizsgálatra.  **0 pont:** amennyiben a projekt keretében tervezett fejlesztés nem érint a támogatási kérelem benyújtásakor betöltetlennek minősülő védőnői szolgálatot, háziorvosi/házi gyermekorvosi/ fogorvosi/iskola-egészségügyi praxist.  **5 pont:** amennyiben a projekt keretében tervezett fejlesztés a támogatási kérelem benyújtásakor betöltetlennek minősülő védőnői szolgálatot, háziorvosi/házi gyermekorvosi/ fogorvosi/iskola-egészségügyi praxist érint. |
|  | **Társadalmi kohézió erősítése** | | |
|  | Több önállóan nem támogatható, választható tevékenységet is tartalmaz a támogatási kérelem. | 0/2/4/6 | A szempontnak való megfelelést a megalapozó dokumentum és a projektdokumentáció alapján kerül vizsgálatra.  **0 pont:** amennyiben a projekt nem tartalmaz önállóan nem támogatható, választható tevékenységet.  **2 pont:** amennyiben a projekt 1-2 db önállóan nem támogatható, választható tevékenységet tartalmaz.  **4 pont:** amennyiben a projekt 3-4 db önállóan nem támogatható, választható tevékenységet tartalmaz.  **6 pont:** amennyiben a projekt 4 db-nál több önállóan nem támogatható, választható tevékenységet tartalmaz. |
|  | Egészségügyi alapellátás fejlesztése esetén a projekt olyan településen valósul meg, amely nem rendelkezik aktív járóbeteg szakellátással. | 0/5 | A szempontnak való megfelelést a megalapozó dokumentumban szükséges bemutatni.  **0 pont:** amennyiben a projekt nem tartalmaz egészségügyi alapellátást fejlesztést, vagy ha tartalmaz egészségügyi alapellátás fejlesztést, azonban a településen aktív járóbeteg szakellátás működik.  **5 pont:** amennyiben a projekt egészségügyi alapellátás fejlesztést tartalmaz és a fejlesztéssel érintett településen aktív járóbeteg szakellátás nem működik.  Amennyiben a projekt megvalósítási helyszíne több települést érint és ezek közül legalább egy település - ahol az egészségügyi alapellátás fejlesztésre kerül - nem rendelkezik aktív járóbeteg szakellátással, úgy 5 pont adható. |
|  | Egészségügyi járóbeteg-szakellátás fejlesztése esetén a projekt olyan településen valósul meg, amely nem rendelkezik aktív fekvőbeteg ellátással. | 0/5 | A szempontnak való megfelelést a megalapozó dokumentumban szükséges bemutatni.  **0 pont:** amennyiben a projekt nem tartalmaz egészségügyi járóbeteg-szakellátás fejlesztést, vagy ha tartalmaz egészségügyi járóbeteg-szakellátás fejlesztést, azonban a településen aktív fekvőbeteg ellátás működik.  **5 pont:** amennyiben a projekt egészségügyi járóbeteg-szakellátás fejlesztést tartalmaz és a fejlesztéssel érintett településen fekvőbeteg ellátás nem működik.  Amennyiben a projekt megvalósítási helyszíne több települést érint és ezek közül legalább egy település - ahol az egészségügyi járóbeteg-szakellátás fejlesztésre kerül - nem rendelkezik aktív fekvőbeteg szakellátással, úgy 5 pont adható. |
|  | Új, a településen addig nem működő szociális alapszolgáltatás kerül bevezetésre a település közigazgatási területén belül. | 0/2/4 | Az értékelési szempontnak való megfelelés a megalapozó dokumentum, a projektdokumentáció alapján kerül vizsgálatra.  **0 pont:** amennyiben a projekt keretében nem kerül kialakításra.  **2 pont:** amennyiben a projekt keretében kialakításra kerül 1 fajta szociális alapszolgáltatás.  **4 pont:** amennyiben a projekt keretében kialakításra kerül több, mint 1 fajta szociális alapszolgáltatás. |
|  | **Összesen:** | **145** |  |

1. Szolgálati lakás esetében kizárólag a lakófunkció fejlesztése támogatható. [↑](#footnote-ref-1)
2. **Praxisközösség**: a háziorvosi, házi gyermekorvosi, alapellátást nyújtó fogorvosi, védőnői szolgáltatók feladatainak ellátására létrejött működési forma. [↑](#footnote-ref-2)
3. A Szociális törvény 62 § (1) bekezdése és az 1/2000. (I. 7.) SzCsM rendelet a személyes gondoskodást nyújtó szociális intézmények szakmai feladatairól és működésük feltételeiről 2. Cím által definiált étkeztetés értendő. [↑](#footnote-ref-3)
4. Amennyiben a tulajdoni hányada eléri legalább az 51%-ot. [↑](#footnote-ref-4)
5. Amennyiben a tulajdoni hányada eléri az 51%-ot. [↑](#footnote-ref-5)